text: 1Chaynaqa ¿Israelpa castantaqa Diosqa cheqnipakurunchu? ¡Manapunim! Ñoqapas kani Israelpa castanmi Abrahampa miraynin Benjaminpa ayllunmanta kaq. 2Diosqa manam qepanchakunqachu ñawpaqmantapuni akllasqan runankunataqa. Yachasqaykichikman hinam Bibliapi willawanchik imaynam Diosta Elias mañakuspan Israelpa contranpi rimasqanta, paymi nirqa: 3—Señorlláy, qanmanta willakuqkunatam wañurachinku hinaspam tuñirachinkutaq altarnikitapas chaymi sapallayña qeparuni aswanqa ñoqatapas wañurachiwaytam munachkanku —nispa. 4Chaymi Diosñataq nirqa: —Qanchis waranqa runakunatam puchuchikurqani, paykunaqa manam qonqorakurqakuchu Baal sutiyoq taytachamanqa —nispa. 5Kunanpas kachkanraqmi favorecespan Diospa akllasqan wakin judiokuna. 6Chaynaqa favorecewaspallanchikmi imapas rurasqanchikta mana qawaspa Diosqa akllaykuwanchik. Mana chayqa favorecewasqanchikqa manachá favorñachu kanman. 7Chaynam Israelpa mirayninkunaqa munasqankuta mana hayparqakuchu. Diospa akllasqankunam ichaqa paypa chaskisqanña rikurirunku. Wakinpa sonqonñataqmi rumi hina rikurirun 8Bibliapa nisqanman hina: —Diosmi sonqonkuta rurarun mana sientiqta chaynapi qawakuchkaspapas mana rikukunankupaq hinaspa uyarichkaspapas mana entiendenankupaq. Chaynamá kunankamapas kachkanku —nispa. 9Davidpas kaynatam nirqa: Convido rurasqankupas trampa hinayá rikuriruchun. Convido rurasqankupas toqlla hinayá rikuriruchun. Urmaykunankupaqyá chaynaqa rikuriruchun. Castigachikunankupaqyá chaynaqa rikuriruchun. 10Paykunapa ñawintayá tutayarachiy. Tukuy tiempoyá wasankutapas kurkurayachiy. 11Chaynaqa ¿urmaykuspankuqa pasaypaqñachu judiokunaqa Diosmanta karunchakurun? ¡Manapunim! Aswanqa paykuna mana kasukuptinkupas mana judio kaqkunam kunanqa salvakunmankuña, chaynapi judiokunapas envidiakuspanku aswan-aswan maskanankupaq. 12Chaynaqa judiokunapa pantayman wichiykusqanku llapa runakunapa allinninpaq kachkaptinqa hinaspa pierderusqanku mana judiokunapa allinninpaq kachkaptinqa ¡mayna allinraq kanman huntallaña judiokuna Diosman kutirikuptinkuqa! 13Ichaqa mana judio kaqkuna, kaytam nikichik: Diosqa akllaykuwarqa apostolnin kaspay qamkunaman willakunaypaqmi chaymi tukuy sonqoywan rurachkani 14chayta qawaykuspanku wakin castaykunapas qamkunamanta envidiakuspanku salvakunankupaq. 15Judiokunata Dios qepanchakuruptinmi llapallan runakuna Dioswan allinyanakurunku. Chaynaqa ¡mayna allinraq kanqa judiokunata Dios chaskiykuptinqa! ¡Wañuymanta kawsarimuchkaq hinachá kanqaku! 16Judiokunamantayá nisqaykichik kaynata tupachispay: Huk kaqnin tantakuspan puntata Diospaq rakipuptinqa, llapallan tantam Diospaña rikurirun. Chaynataqmi sachapa sapinpas Diosman qosqa kaptinqa kallmankunapas paypaña rikurirun. 17Imaynam allin aceitunas sachapa kallmanta kuchuruspa huk purun aceitunas sachapa kallmanwanña injertachkaq hinam, wakin judiokuna Diosmanta karunchakuruptin qamkunaña taqrusqa karunkichik. Chaymi allin aceitunas sachapa sapinwan alimentasqa hinaña kachkankichik. 18Chaynaqa judiokuna kuchusqa kallmakuna hina kaptinkupas amayá qamkunaqa alabakuychikchu. Qamkunaqa kallmakuna hinallam kankichik, manam kallmakunachu sapinkunataqa alimentan aswanqa sapinkunam llapallan kallmankunataqa kawsachin. 19Icha alabakuchkanki: —Kuchusqaqa karqaku ñoqayku injertasqa kanaykupaqmi —nispa. 20Arí, rakisqam karqaku mana iñisqankurayku, chaymi iñispallaykichik qamkunaña paykunapa sitionpi kachkankichik. Chaynaqa Diospa qayllanpiqa amayá hatun tukuychikchu aswanqa manchakuychikyá. 21Chay sachapa kallmankunatapas kuchuchkaq hinam judiokunata Dios wischururqa, chaynam qamkunatapas wischurusunkichikman. 22Qawachkankichikmi Diosninchik allin kasqantaqa chaynataq castigakuq kasqantapas. Mana kasukuqkunatam castigarqa qamkunamantañataqmi kuyapayarikurqa qamkunapas kuyakuyllanman hapipakuptikichik. Mana chayqa wakinkuna hinachá wischusqa kawaqchik. 23Chaymantañataqmi judiokuna iñikuptinkuqa huktawan injertachkaq hina sitionman Dios paykunata kutiykachinqa. Diosqa atiyniyoqmi huktawan kutiykachinanpaq. 24Mana judio kaptikichikmi purun aceitunas sachamanta kuchusurqankichik allin sachamanña injertachkaq hina taqrusunaykichikpaq, chaynatam rurarqa mana taqrunapaq hina kachkaptikichikpas. Chay allin aceitunas sachapa kikin kallmanpuni kachkaspaqa judiokunaqa aswan faciltam kutiykunqaku. 25Wawqe-panillaykuna, kunankama manaraq pipapas yachasqan yachanaykichiktam munani chaynapi ama yachaq tukuq kanaykichikpaq. Wakin judiokunam sonqonkuta rumiyarachinku ichaqa kaynam kanqaku huntallaña mana judio kaqkuna yaykunankukama. 26Chay pasakuptinñam llapallan judiokunaqa salvakunqa. Bibliam nin kaynata: Sion llaqtamantam hamunqa libraqnikichik hinaspam Jacobpa mirayninkunata cambianqa mana rurasqankumanta. 27Chaynapim contratoyta cumplisaq huchankuta qechuspay. 28Judiokunaqa Cristomanta allin noticiakunata mana chaskispankum Diospa enemigon kachkanku qamkunaña yaykukunaykichikpaq. Chaywanpas Diosqa paykunataqa kuyanraqmi abuelonkumantaraq akllasqan kasqanrayku. 29Chaynamá qowasqanchiktaqa hinaspa qayaykuwasqanchiktaqa Diosqa mana qechuwanchikchu. 30Ñawpaqtaqa manam kasurqankichikchu Diosta, kunanmi ichaqa judiokuna Diosta manaña kasukuptinku qamkunamantaña Dios kuyapayarikun. 31Chaynallataqmi kunanpas judiokunaqa Diosta mana kasunkuchu qamkunata Dios kuyapayasunaykichikpaq hinaptin paykunapas Diospa kuyapayakuyninta haypanankupaq. 32Llapallanchik mana kasukusqanchikraykum hina huchallapi Dios presocharuwarqanchik chaynapi llapallanchikmanta Dios kuyapayarikunanpaq. 33¡Mayna allinmi Diosninchikqa! ¡Payqa tukuy yachayniyoq kaspanmi tukuy imata reqsin! ¡Pitaq yachanman imam munasqantawan imam ruranantaqa! 34Chaynaqa: ¿Pitaq yachanman Señorpa imam piensasqanta? ¿Pitaq atinman pay consejayta? 35¿Pitaq Diosmanqa imallantapas qoykunman chay qosqanta kutichipunanpaq? 36Paymantam tukuy ima kachkan. Paymi tukuy imata unancharqa. Payllapaqtaqmi llapallan imakunapas. Payllayá yupaychasqa kachun wiña-wiñaypaq. Amén.


c: text/html

text:
Loading content ...
SANTEE AGENCY, NEBRASKA. TAKO WA6TE OKIYA, TAKO &ICA KIPAJIN. A. L. RIGGS, PUBLI8HER. VOLUME XXIX. NUMBER 5. MAT, 1900. WOKAJUJU KASPAPI ZAPTAN. ANPETU OYAKAPI. April 21. Washington, D. C. IkcewicaSta oicihipi kta e on toyanke ektakta wikicanye unpi kiu hena iye icicagapi kte be hecetu eyapi. Heon tokata omaka kin en tunkanSidanyanpi tamazaska kektopawinge opawinge unpi kta. May 2. Salt Lake, Utah. Maka cahdi oqapi wan maheu tate Sica ide qa wicaSta opawinge yamni ikiyedan hen tapi. Awicakehan woiyokiSica tanka. Tawicupi qa cincapi kin oqapi tiyopa en tehowaya najinpi. Token okihi tapi kin tancan iwicacupi qa wankan awicahipi. May 4. Chicago. Methodist Episcopal okodakiciye owohdake tanka den yuhapi. May 6. Kansas City. Kansas ma koce cokaya ekta tateiyumni akenonpa hiyaya qa tankaya waihangye. Tohinni henakeca makoce obaSpe wanjidan en iecadan sdonyapi Sni. WicaSta tonakeca tapi. May 9. Sioux Falls, S. D. Populist wicobe kin hen mniciyanpi tuwe qa tunkanSidanyanpi kta e cajeyatapi. W. J. Bryan hee kta cinpi, qa Chas. H. Towne okihe ee kta cajeyatapi. May 15, Washington, D. C. Sena- ator Clark he Tipi Wankantu Committee kin yacopi qa heyata iyeyapi kta e iyececa eyapi. Tuka owohdake kin en yusutapi Sni ecen Senator Clark iye enakiye qa ayuStan. —Maka oicu on woope teca kagapi kin he en TunkanSidanyanpi caje en oiciwa qa yusuta. Heon tona tihde makoce icupi kin hdajuju Sni icupi kte. May 17, St. Louis, Mo. Presbyterian General Assembly, Omniciye Wankantu kin, hen mniciyapi. Rev. Dr. C. A. Dickey he itancan kahnigapi. Dakota oyate etanhan Rev. Henry Selwyn qa Mr. Thomas Aungie en opapi. May 19, London England. Africa itokaga ekta Mafeking otonwe kin wanna wi Sakpe IaSica aonataka- pi qa SagdaSin akicita ohna yukanpi kin akihan wicayapi. Tuka wanna toka kin napewicayapi qa heon SagdaSin oyate ataye wiyuSkinpi. May 21. Des Moines, Iowa. Makoce owancatanban Hunkupi Ataya Omniciye kin den hipi. De itokam ohinni wiyohiyanpata ptaya owohdake yuhapi ece. Wanna wiyohpeyata ekta Hunkupi Omniciye ota icaga heon wiyohpeyata dehan mniciyapi. May 23. Sioux Falls, S. D. Hen South Dakota en Republican obe kin omniciye kagapi qa tuwe e mdetahunka yuhapi kte cin cajewicayatapi. Governor he C. N. Herried, Eureka etanhan, hee kta. Okihe kin he Geo. W. Snow, Springfield etanhan, hee kta. Qa tona TunkanSidan Taowohdake en yewicaSipi kta Chas. II. Burke Pierre etanhan, qa E. W. Martin, Deadwood etanhan, hena eepi. Mdoketu kin de Cuba etanhan waonspekiya kektopawinge Boston en awicahipi kte qa wi wanji onspewicakiyapi kte. Token unkiyepi wayawawicunki- yapi kin wanyakapi qa onspeicioiyapi kte. President Eliot, Harvard College etanhan, he wioohan kin awanyaka, qa okihe kin he Mrs. G. Gulick hee kta. Mrs, Gulick he Spain ekta Congregational yewicaSipi unhapi wanji ee. Iapi Oaye Ahdiheyapi, Santee Normal Training School, Santee, Nebraska. MAYASAN KRISTIAN KO&KA OKODAKICIYE WOTANIN. KoSka Okodakiciye de wi wauji eca woecon omniciye yuhapi ecee; qa wocekiye omniciye anpetu wakan otoiyo- hi yuhapi. Anpetu izaptan hehan econpi. KoSka en opapi nina mnihecapi hecen nina wicokcota en hipi ecee; qa dena woope ohnayan ecee unSkanpi heon omniciye waSteSte unyuhapi. Nakun omniciye dena ahankeya wa- onspeunkiciciyapi ecee qa de ohna koSka wanjigji woonspe ihakta ayapi. Eya atokan yaunpi niS tokeu yaSkanpi sdonunyanpi Sni tka unkis tokeii unSkanpi he nayahonpi uncinpi heon de owawa. Tona wotanin wowapi de iyacupi hena napeciyuzapi. MosesT. Green. WICOWAZI OMNICIYE. Ptinhan Oahe en Ptaya Owokdake he ehan en Eli MatogleSka wicowazi omniciye kage, qa ake tukten econpi kta iwanyankapi qa WakpawaSte opaya, David Dupree ti kin hen, econqonpi kta unkduStanpi qon he wanna Iapi Oaye en ciciyaotaninpi kte do. Wiyawapi de etu kte do, July 13,1900, de anpetu kin en omniciye unyuhapi kte. Sicangu tipi etanhan Mr. David Gallineaux tona hen unpi kin om hi- y7aye kte. KutawicaSa tipi en tona unpi kin hena Mr. John La Pointe om hiyaye kte. Inyanbosdata etanhan iS tona hen unpi kin hena Nick Cod- datte om upi kte. Ihanktonwan tipi etanhan iS tona hen unpi kin hena Pierre La Pointe om ye kte. 1 Wicoicage uukitawapi kin sdonkiyapi kte. 2. Wakantanka towaonSida kin itehanyan unqonpi kin sdonunkiyapi kte. 3. Wotanin waSte ounkiyapi kte hena owasin ikduwiyeya dapi kte. Markos 1: 1-11 wowapi wakan de en onspeunkiciciyapi kte wotanin boSihipi kin heon. Pierre La Pointe, Wicowazi Committee. WOWAPI MAQUPI. Maka akan wicohan wan nina icage. Takodakiciyapi he wake do. Tokata wicohan kin de hecetuka ye kinhan, tohan Ptaya Owohdake kta tukte yuStanpi eca takodaku taku tona qu qon he iS eya ito mitakoda taku wangigji mnawakiye kta ce eye qa owinjaokipata pahaya omaka en kicage kta. Hen winyan okodakiciye qa iS okodakiciye opa kin en tanyehin kiksuye kte Sni imdukcan. Takodaku eceedan en- ewacin heon nakuu wocekiye kiksuye kte Sni imdukcan. Heon wannamakaakan eceedan ewacin qa Jesus etkiya nina hin ewacin Sni, heon hececa. Iho, mitakuyepi tanyehin iwanyaka po. Tokatakiya ohinni PtayaO wohdake he ye kta hecinhan tokata caje tokeca kta imdukcan. Dee kte do: Takodaku Omaka wanji Wamnakiya eya cajeyatapi kta imdukcan. WaSte do; tuka tokata omaka tonakeoa nitakoda taku wanji nicahi kta kecanni qa taku ota niye mnayakiya tka iye eGon Sni kinhan nitawacin tokeca kte do. Hehan omaka sanpa kinhan niS to wanna takudan mnayakiye Sni ehan, iS taku ota nicahi tuka niye takudan yakahi Sni iS hehan tawacin tokeca kte do. Ho, anokatanhan hecen yaSkanpi on tokata ayeci- duStanpikte do. Hecen kokipapo. Wanji iyotan waSte wan takodaun- yanpi he Jesus Messiya hee do. Iho mitakuyepi, woyuha yecicupi kta on ta- kodakiyapi Sni po. Tuka nicantepi nitawacinpi on econ po. Hecen wico han waSte kin he yuSice kte Sni: tuka ] hee yuwaSte kta. Iiecetu Sni hecinhan tuwe oyaka po. Hunh omniciye on yapi Sni tuka Sunkawakan wicaqupi kta on yapi; qa hunh woyuha wicaqupi kta on yapi. Hecen hena Sunkawakan kin be Jesus hee yawapi on yapi, qa hunh woyuha kin he Wakantanka yawapi. Iho hecetu do. Nitakuyepi wan. Joseph Day Tunkansaiciye. Pine Ridge, S. D. SKAYA IHDUHAPI. Ptinhan Oahe en omniciye kin hen taku wan cajeyatapi he weksuya ece, "Skaya ihduhapi" hee. Ikcewicasa unqonpi kin skaya unkibduhapi hwo, qa inS ecen unkibduhapi Sni be. Skaya unpi qa skaya ihduhapi he waSte. Wowapi kin en cajeyatapi. Skaya ihduhapi kin he wowakan iyokihe yawapi. Hecen tuwa Wakantanka wacinye qa oie oyake kte wayupiya Skan kte; tuka skaya ihduha Sni ehantanS Wakantanka iyokihe Sni. Hecen tokaheya Jesus we kin en unkihduskapi; unnagipi, qa untancanpi, qa nakun ceji unkitawapi kin tanyan awaunhda- kapi kte. Oyate unkitawapi en taku iwicawaSte kte cin hena eceedan unkeyapi kin he skaya oihduhe wanji ee hee. WicaSta waSteSte ota hin de hduSnapi sdonwaye. Wicota jrankapi eca hetu hca he nina eyapi ecee. Eya owehanhanpi hee hca woSica ece; he wowimagaga eSta ake woSiua ece. Nakuu iyotan winyan om yankapi icunhan nina ikce wicohan kin he nahanh unhduhapi. WaSicun unpi kin taku kin de inS eya nina econpi tuka tohinni winyan tawapi kin wicitokam eyapi kte ein he nina otehidapi hee. He heca. Nakun inSeya woyuonihan. WaSicun winyan kin nakun wiea kin wicahduonihanpi. De woonspe kin tuwedan Sicangu tipi kin en aktapike Sni seececa. Hecen Sicangu tipi en tona wotanin waSte unkoyakapi apiun- kiciyapi kte, hehan oyate en skaya ihduhapi kin onspewicunkiyapi kin kin unkiwaStepi, qa nakun iwicawaSte wicunyanpi kte. Mitakuyepi de "Skaya ihduhapi" wocajeyate waSte bee hecen nakun sanpa tuwa cajeyatapi waSte tka. Nitakodapi wan. David Gallineaux Zabye. Rosebud, S. D. Presbyterian Ptaya omniciye kin en Presbytery wikcemna nonpa sanpa zaptan wowicada kin apiyapi kta e dapi, tuka heconpi kte cin hinah iyenakeca cinpi Sni. New York States nakaha woope wan kaga qa zitkadan wawokiyapi kin hena etanhan tuwe wiyaka qaiS ha kin yuhe un qaiS wiyopeye cinhan he kaSkapi kte. Qa woope kin Congress en pazopi qaUnited States ataya woope kin he yuhapi kta kuwapi. Okihipi kinhan winyan tawapaha en icimana unpi kte Sni. Methodist okodakiciye en wicaSta wakan yuhapi kin oyanke wanjidan en tehan yukanpi Sni ece. Toka ekta o- maka wanji eu yukanpi ece. Hehan he apiyapi qa omaka nonpa oyanke wanji en yanka okihi. Hehan ake yamni kapi. Qa ake apiyapi qa okadakiciye wanji wicaSta wakan yuhapi nina tehindapi kinhan omaka zaptan hehanyan hduhapi okihipi. He nakun isam iyayapi cinpi nakaeS Methodist Omniciye tanka nakaha Chicago en yukanpi kin woope kin he ocowasin yutokeca qa tohauyan kaSta wicaSta wakan tawa hduhapi wanna okihipi. WOWACI QA MINIWAKAN. Taku nom wakin kte, tka napin taku Sica wanjila. Eya mini wakan kin ocaje otapi qa nakun wowaci kin ocaje ota. Wauna omaka ota uapin cajeyal aupi eSaS, tokel okibipi kta cin nahanhci awicakehan ignipiSni. Se hau wana otahokagitapi. Maka ataya kakel ounyanpi. Winyau na wica kin, tuwa woonspe ota ihunni, ksapa, wacekiye opa, yuonihanpi tanyaii un seca." Tka" Taku wowaci ka wanji el opa, na iS taku mini wakan keSa on itomni kin. He wowitkotkoke nakun wowiStece tanka. Tuktekten heyapi. Oyanke den unkiyepi kin wanna wowaci wanica. Nakun lei yatkanpi Sni eyapi, tuka wicakapi Sni. Tka anpetu wakan tanka hehanl miniwakan ocaje kin owasin yuataninpi. Nakun wowaci obe kin tohanl wakan cekiyapi o- uupapi hehane wowaci unkayuStanpi. Nakun yatkanpi Sica kin unkayuStan. pi, na ehanqon Sica unkecinpi; ito- abluStan kte unkeyapi. Tuka ake wicaunkapi Sni. Obakam tanin ece. IkcewicaSta oyate ehantan wowac* onspepi lakaS nakunS owaci tipi eglepi, iS eya waSicun iyecetu hca. Oyatke tipi ehaS ota eglepi. Tuktektel wacipi ozikiyapi na ake ehaS tuktel Sna wamanica iyecel hemani ogna wicapazo omanipi. Na ake tona iS yatkanpi sa kin ozikiyapi kte seca keS itam yatkanpi ece. Hecel kakel epin kte. Lakota obe hiyeye cin wacipi kin otapi na wacipi Sni tonanapi hca. Na waSicun iS eya iyecetu hca. Hehaul tuukaSi makoce akanl ounyanpi kin ataya yatkanpi lakaS ikcewicaSa kin onspe ayapi. Hecen ito awauncinpi kinhan yatkanpi qa waci unpi kin wicota hca qa tona heconpi Sni, kin hena wacinyan wicakapi unkecinpi. Lakota oyate egna wowaci kin anapta okihipi. Tuka waSicun wacipi kin anapta okihipi Sni, qa he Sica Nakun Lakota kin mniwakan wicaqupi kte Sni woope suta, tuka onSpa- okihipi kte Sni. Ecin tunkaSila tohanyan miniwakan anapte Sni ehantanS eceu wanke kte, qa he Sica. Wowaci kin onSpa woimagaga eyapi, tuka tona wacinyan unpi kin he econpi Sni waSte. Hehaul miniwakan kin maka owancaya wowilake, nakun pejuta owasiu el conala hci icahiyapi qa he eciyntan owasin on yatkanpi. Pejuta unyatkanpi eciyatan on hecen wiyusica ehantanS, tunkanSila wakiya ekta oki- cuwapi kte, iye he kagapi lakaS. Miniwakan kin wicaSa kagapi tuka lehanl tuktekten on aokolakiciye kah ayapi qa awicakehan leel euntonwanpi kte. Ehantani Lakota oyate egna waSicun ksapa om unyankapi kin iS cajeyatapi kte. Taku lena on lehanl okolakiciye wakan en kagiya, qa wiSte- capi seca. Taku epe cin on kakel emi- ciyin kta; ehanni yatkanpi omahitike Sni nakun wacipi, na heon le cajeyal ka- pin on kin hemaca Sni. Canke kagi Sniyan epe. Qa tona wacinyan un, wiyuSkin unpi kin qa miniwakan Sica on ito unnipi kte Sni. Okolakiciye wakan unSkanpi sam awacinpi ni ecanmi. A. W. Chapin. Crow Agency, Mont. Omaka wikcemna ece hehan United States en oyate ataya wicayawapi ece. Ake dehan June wi kin en econpi kte. Hetanhan wicoicage unkitawapi sdonunkiyapi. Wicacaje ecedan iwicacupi ee Sni tuka tokenken ounyanpi, woyuha tonpi qa woonspe yuhapi qa heciyatanhan token oyate iyoopte cin hena iwanyakapi ece.
Object Description
Community newspapers
Indians of North America -- Newspapers
Dakota Indians
Dakota language
Description
Tags
Add tags for front cover
Comments
Post a Comment for front cover

robotstxt: allowed

filter: keep


text: 1Canan má, chalapacü-masïcuna, yaćhaycäliy Macedoniaćhu chalapacü-masinchiccunaćhu Taytanchic llaquipayninta camalaycachishanta. 2Paycuna sumä sasa sasachacuycunap ćhawpinćhu cayalcalpis, mana cäniyu cayalcalpis sumä cushicuywan alli cäniyünülämi uycapäcula. 3Rasunpa uycälälin, aśhta capuśhanpïtapis mascunactalämi canpis. Śhun'unpi yalamuśhan juntuśhanwan Judeaćhu cä chalapacü-masinchiccunacta yanapawshïnanpämá ćhuncay-ćhuncay ruygapämäla. 5Ñatac alcapäcuśhäpïtapis mastalämi lulaycälila; Taytanchicpa munayninmannümá puntacta Tayta Diosmanlä quiquincuna uculcäla, chaypïta ya'acunamanpis. 6Ñatac Tito amcunaćhu juntuyta allaycuyaptinmi, allaycuśhannülla cay llaquipaycuy lulayta camacalpunanpä nipäculá. 7Maynümi amcuna imaćhüpis puntaćhu caycälinqui: chalapacuyćhüpis, sumä allin limapayćhüpis, yaćhayćhüpis, yanapayta wañupacuyćhüpis, ya'acunacta cuyapämayćhüpis. Chayurá llaquipaycuy juntuyćhüpis puntaćhu-ari caycäliy. 8Ñatac manamá “lulanayquim” niyalcacchu. Sinu'a juccunap cuyacuyninta niycälic amcuna rasunpa maynu cuyacü capäcuśhayquita tantiaycunäpämá. 9Amcuna yaćhayalcanquiñamari Jesusninchicpa llaquipayninta: pay sumä cäniyu cayalpis amcuna-laycum pasaypi wacchaman muyula chaynu waccha cayninwan amcuna sumä cäniyüña capäcunayquipä. 10Canan cayta niycälic: Anyan wata sumä cuyacuywan juntuyćhu puntanninćhümi capäculanqui; manam uycuyllaćhüchu sinu'a maynu maynüpaña wañupacuyćhüpis. 11Chayurá chaynu sumä wañupacuywan allaycapäcuśhayquinülla canan imam capuśhuśhayquicunäwan camacalpäliy. 12Llapan śhun'unwan imam capuśhallanpi uycuśhancätamari Tayta Dios ćhasquiycun; manamá mana capuśhancäpïlächu. 13Manamari juccuna yanapaycuśha cananpä amcunañatac pishipacüśha cayalcänayquipächu niyalcac, aśhwanpam chaycusca lluypis caycälinayqui. Canan alli cäniqui usuy-usuy caycuśhanćhu paycunap pishipaycuyninta yanapaycälinayquim chaynütac paycunap alli cänin usuy-usuy cayaptin amcunap pishipaculcäśhayquitapis yanapaycälishunayquipä. Chaynüpam chaycuscalla lluypis caycun'a. 15Maynümi isquirbishaćhüpis niyan: “Achcacta palläcäpäpis manam puchulachu; ashllacta palläcäpäpis manatacmi pishilachu” nil. 16Ñatac sulpay cachun Tayta Diosta, ya'amannüpis Titop śhun'unman licaycälishunayquipä wañupacuyta ćhulaycuśhanpi. 17Pay niycuśhäta awniyculam. Manam niycullaptïchu, sinu'a quiquin śhamuypi wañupacuyalmari watucüniqui śhayämun. 18Paywantacmi caćhayämú mayćhüpis allin willacuyćhu sumäpa sirbishanpi lluy chalapacü-masinchiccuna allinpa licapäcuśhan irmänunchictapis. 19Jinaman'a llapa malcaćhu chalapacü-masinchiccunapis illayta apawshïmänanpämi aclaycälila. Ñatac cayta lulaycälí sirbiyta maynu wañupacuynïwanmi, Tayta Diosta altuman julapäcuynïwanmá. 20Cay jatun yanapäcuyta sumäpamari licaycälí mayanpis mana limayalcämänanpä. 21Ya'acuna imanuypapis allincäta lulaycäliytam jicutaycälí Tayta Diospa ñawpäninćhüpis, chaynütac nunacunäpa ñawpäninćhüpis. 22Ñatac paycunactawanmi juc chalapacü-masinchictapis caćhayämú. Paymi ya'acunaćhu imaymanap licachicula allin śhun'uwan sirbiycuyta wañupacuśhanpi. Chaymari amcunaman anchapña chalapacuyal'a mas mastaña sirbiycuypi wañupacuyan. 23Ñatac Tito'a ya'ap lulawshï-masïmi, allinniquipä ya'acunacta yanapämänïmi. Ñatac chay juccunacá chalapacücunap pudirninmi, Jesusta altuman julücunamá. 24Chayurá camalaycälichiy cuyacuyniquitawan amcunapi maynu alawaculcäśhäta. Lulaycäliy-ari lluy chalapacü-masinchiccunaćhu camalaycuśha cananpä.


text: 1Tukuy ch'akichikojkuna, jamuychej yakuta ujyaj. Mana qolqeyojkuna, jamullaychej, mikhullankichejtaj. Mana qolqellawan jamuspa, jap'ikullaychej vinota, lechetapis. 2Imaraykutaj qolqeykichejta tukunkichej mana mikhuna kajllapi? Imaraykutaj ganakusqaykichejta tukunkichej mana sajsachej imaspiri? Uyariwaychej allinta, allin kaj imastataj mikhunkichej, sumaj mikhunaswantaj misk'irichikunkichej. 3Ninrisniykichejta kicharispa, sumajta uyariwaychej; Noqaman qayllamuwaychej. Uyariwaychej ari kawsanaykichejpaj. Qankunawan wiñaypaj uj tratota ruwasaj, imatachus mana tukukoj munakuyniywan Davidman nerqani, chayta junt'aspa. 4Noqa paytaqa nacionesman testigo jina willajta churarqani, chantá kamachejta, yachachejta ima. 5Qanqa mana rejsisqa nacionesta wajyanki; qanta mana rejsisoj nacionespis usqhayta qanman jamusonqanku Señorniyki Tata Diosrayku, Israelpa Santo Kaj Diosnin qanta pataman oqharisusqanrayku, nispa nin Tata Diosqa. 6Tata Diosta mask'aychej, kunan tarinapaj jina kashajtin; kunan qayllapi kashajtin, Diosta wajyakuychej. 7Juchasapaqa sajra kawsayninta saqechun. Sajra runapis imatachus yuyasqasninta saqechun. Tata Diosman kutirikuchun, imaraykuchus Paymanta khuyakonqa. Diosninchejman kutirikuchun; Payqa chay runaj tukuy juchanta kantumanta pampachanqa, ima juchapis kachun. 8Tata Diosqa nin: Noqaj yuyasqasneyqa mana qankunaj yuyasqasniykichej jinachu, manataj ñanniykichejpis Noqaj ñanniy jinachu. 9Imaynachus cieloqa kay pachamanta aswan patapi kashan, ajinallataj ñanneyqa ñanniykichejmanta aswan patapi kashan, jinallataj qankunaj yuyasqasniykichejmanta Noqaj yuyasqasneyqa aswan patapi kashanku. 10Parawan, rit'iwan patamanta urmamuspa, manaña pataman kutirinchu, manachayqa jallp'ata joq'ochan, chayman tarpusqatataj poqochin, tarpojpaj muju kanampaj, runapajtaj mikhuna kanampaj. 11Ajinallataj kanqa Noqaj simiymanta llojsej nisqaypis. Noqamanqa mana ch'usajllachu kutimonqa, manachayqa Noqaj munasqayta ruwanqa; imapajchus Noqa kacharqani, chayta junt'anqa. 12Qankunaqa kusisqa jaqaymanta llojsimunkichej, sonqo junt'asqastaj kutimunkichej. Orqoswan, lomaswanqa qankunaj ñawpaqeykichejpi maytapuni takirenqanku. Campopi tukuy sach'aspis mayta t'ajllarikonqanku. 13Khishkaspa cuentanmanta pino sach'as wiñanqa; ithapalluspa cuentanmanta arrayán sach'a wiñanqa. Chayqa kanqa uj señal, Tata Diospa sutin wiñaypaj jatunchasqa kanampaj, nitaj jayk'aj chinkachisqa kanampaj.


text: 1Tata Dios, uyarillaway, imaraykuchus ancha llakisqa, wajchataj kani. 2Kawsayniyta waqaychay, imaraykuchus Qanta kasuspa kawsakuni. Qanmin Diosniy kanki; Qampi atienekoj kamachiykitaqa salvaway ari. 3Tata Dios, khuyakuy noqamanta, imaraykuchus Qanta tukuy p'unchay wajyakuyki. 4Señorníy, kusichiy kay kamachiykej sonqonta, imaraykuchus Qanllamanta mañakuyki. 5Qanqa k'acha kanki, perdonanapaj wakichisqa; Qanta wajyakojkunapaj jatun munakuyniyoj kanki. 6Tata Dios, uyariy mañakususqayta; mañakusqaytaqa uyarillaway, ari. 7Llakiyniypeqa Qanman qhaparikusqayki, imaraykuchus Qan uyariwanki. 8Señorníy, Qan jina diosqa mana kanchu; ruwasqasniyki jinaqa manallataj kanchu. 9Tata Dios, churasqayki naciones jamuspa, Qanta yupaychasonqanku, sutiykitataj jatunchanqanku, 10imaraykuchus jatun Dios kanki, may t'ukuna imastataj ruwanki. Qanlla Dios kanki. 11Tata Dios, ñanniykita rejsichiway, noqa chaynillantapuni purinaypaj. Uj yuyayllata ruwaway sutiykita jatumpaj qhawanaypaj. 12Señor Tata Diosníy, tukuy sonqo graciasta qospa, yupaychasqayki, sutiykitataj jatunchasajpuni wiñaypaj, 13imaraykuchus munakuyniykeqa noqapaj jatun, Qantaj almayta ukhu pachamanta kacharicherqanki. 14Diosníy, may kasqankuta yuyakojkunaqa contraypi oqharikuspa, wañuchiwayta munanku, nitaj Qanmanta yuyarikunkuchu. 15Qanrí, Señor, khuyakoj sonqoyoj Dios kanki, mana usqhayta phiñarparikoj, munakuypi jatun, cheqa kaypitaj. 16Noqaman kutirikamuway, khuyakuwaytaj; kallpachaway, salvawaytaj kay kamachiykita. 17Noqawan k'acha kasqaykimanta señalta rikuchiway, chayta rikuspa, chejnikuwajkunaqa p'enqachisqa kanankupaj, imaraykuchus Qan, Tata Dios, sonqochawanki, yanapawankitaj.


text: 1Waugui-panicuna, gamcuna cagman shamur Jesucristupa wilacuyninta wilacuptë cushishmi chasquicuyashcanqui. Cananpis saynölami cushishla yachacuycäyanqui payman yäracur imaypis cawayänayquipä. 2Say ali wilacuyninta chasquicur Tayta Dios munashganno cawarga gloriamanmi chäyanquipä. Tayta Dios munashganno mana cawarga walälami wilacuynintapis chasquicuyashcanqui. 3Gamcunata yachasishcä yachacushgalätami. Say yachasishgäga caynömi nican: Jusalicushgansita perdonamänansipämi Tayta Diosninsipa palabrancho guelgaraycashgannöla Jesucristo cruzcho wanush. 4Saynöpis Tayta Diosninsipa palabrancho guelgaraycashgannölami Jesucristo wanur pamparashganpita quimsa junagta cawarimush. 5Cawarircamurnami puntata yuripargan Pedruta. Saypitanami yuripargan chunca ishcay (12) apostolnincunata. 6Nircurnami pisga pachac (500) waugui-panicuna shuntacashga caycagtapis yuripargan. Say waugui-panicuna juc ishcay wanucushgana captinpis waquenga cawaycäyanrämi. 7Santiaguta yuriparcurnami waquin apostolnincunatapis yuripargan. 8Saypitarämi mana väleg captëpis nogata yuripämash. 9Jesucristo manarä yuripämaptin nogaga payta chasquicogcunata gaticacharmi ushargä. Sayno lutanta rurash caycaptëpis Tayta Diosninsimi cuyapämashpan acramash apostolnin canäpä. Apostolnin canäpä churarcamashpanmi yanapaycäman Jesucristupa wilacuyninta wilacunäpä. Sayno yanapämaptinmi waquin apostolcunapitapis masrä Jesucristupa wilacuyninta wilacuycä. 11Waquin wilacuptinpis o wilacuptëpis Jesucristupa wilacuynintami wilacuyashcä. Say ali wilacuyta wiyarmi Jesucristuta chasquicuyashcanqui. 12Jesucristo wanushganpita cawarimush caycaptenga ¿imanirtä waquinniqui parlaycäyanqui wanushcuna mana cawariyämunanpä cayashganta? 13Wanushcuna mana cawariyämunanpä captenga Jesucristupis wanushganpita manami cawarimunmansu cargan. 14Mana cawarimush captenga walälami paypa wilacuyninta wilacuyäman. Sayno captenga Jesucristuta walälami chasquicuyanquimanpis cargan. 15Saynöpis wanushcuna mana cawariyämunanpä captenga Jesucristuta Tayta Diosninsi cawarisimushganta wilacurpis lulacurmi puriyäman. 16Wanushcuna mana cawariyämunanpä captenga Jesucristupis wanushganpita manami cawarimushgasu. 17Saynöpis Jesucristo mana cawarimush captenga payta chasquicurpis jusalicushgansipita manami perdonashgasu cashwan. 18Sayno captenga Jesucristuman yäracuycar wanogcunapis wanuyashgalanchömi usharäyanman cargan. 19Wanushgansipita mana cawarimunansipä captenga Jesucristuman yäracushgansipis walälapämi caycan. 20Waugui-panicuna, shumag tantyacuyay. Jesucristoga rasunpaypami wanushganpita cawarimush. Puntata pay cawarimush captinmi musyansi nogansipis cawarimunansipä cashganta. 21Adán jusalicushganpita wanunansipä cashganta musyashgansinömi Jesucristo cawarimushganno nogansipis cawarimunansipä cashganta musyansi. 22Adanlapita mirash car lapan runacuna wanoglami caycäyan. Jesucristuta chasquicurmi isanga lapan cawariyämonga gloriacho cawayänanpä. 23Puntataga Jesucristutami Tayta Diosninsi cawarisimush. Jesucristo cutimuptinrämi payta chasquicogcunata cawarisimongapä. 24Saypitanami juicio nal cangapä. Saychönami Satanasta y contran sharcogcunatapis Jesucristo in ernuman gaycongapä. Nircurnami lapan imaycatapis Tayta Diospa munayninman entregangapä. 25Tayta Diosninsipa palabranchöpis nican lapan camashgancunata maquincho sararashpan contran cagcunata vincinanpä cashgantami. 26Tayta Diosninsiman lapanta entregaycuptinnami wanuypis manana canganasu. 27Tayta Diospa palabranchöpis Jesucristupä caynömi nican: “Paypa munayninman lapantami Tayta Diosninsi churash.” (Sayno niptinpis Jesucristoga Tayta Diosninsipa maquinchömi caycan.) 28Jesucristupa munayninman Tayta Dios lapantapis churash captinmi Jesucristupis Tayta Diospa munayninman lapanta cutisengapä. Saynöpami Tayta Diosninsi lapan imaycatapis maquincho sararangapä. 29Waugui-panicuna, ¿imanirtä yarpaycäyanqui wanushcuna mana cawariyämunanpä cashganta? Wanushcunata Tayta Diosninsi mana cawarisimunanpä caycaptenga ¿imalapärä wanushcunapa trucan waquinniqui bautizacuyanquipis? 30Saynöpis wanushcuna mana cawariyämunanpä captenga ¿imapärä wanuy cawaypis wilacur puriycäyäman? 31Say wilacuyta wilacur puriptëmi waran waran maypa aywaptëpis wanusimayta munaycäyan. Sayno captinpis manami laquicösu, sinöga salvacuyänayquipä Jesucristuta chasquicuyaptiquimi cushicö. 32Cay Efeso marcachöpis yu runacuna chiquiyämashpanmi wanusimayta munayämargan. Wanushcuna mana cawariyämunanpä captenga ¿sayjinanpa imalapärä sayno chiquishgapis purëman? Sayno chiquish canansipa trucanga waquin runacuna niyashgannöla nogansipis cawashun. Paycunaga caynömi nicäyan: “Wanurpis pachansitami apashonga. Cawashgansiyagmi micunansi upunansi.” 33Runacuna sayno niyashgantaga ama cäsupäyaysu. Mana ali amïgucunaga lutan ruraycunamanmi garpuriycuyäshunquipä. 34Shumag tantyacuyashpayqui jusalicuycunata cachariyayna. Waquinniquega jusalicuylacho cawayashpayqui Tayta Diosninsita manami rasunpaypasu chasquicuyashcanqui. Sayno cawayashgayquega pengaypämi caycan. 35Wanushcuna mana cawariyämunanpä cashganta yarparmi waquinniquega nicäyanqui: “¿Imanörä ushacashgana caycarga wanushcuna cawariyämonga? Cawarimuptin ¿imanörä cuerpun canga?” nir. 36Sayno yarparga upa yarpaymi caycäyanqui. Nogansi imatapis murorga manami jachatasu murunsi, sinöga murutami. Saypitarämi shulun winamun trïgu carpis o maygan saqui micuy carpis. Sayno winamuptin manami mamantasu ricansi, sinöga jachatanami. Mamanga ismur ushacanmi. 38Maman ismur ushacaptinpis Tayta Diosninsi camashgannölami cada casta murupita jacha winamun. 39Lapan casta aysapis juc-nirag juc-niragmi caycäyan: runapa carpis, uywapa carpis, vuelagpa carpis y pescädupa carpis. 40Saynölami intipapis, quilapapis y goyllarcunapapis asicyaynin juc-nirag juc-nirag caycäyan. Saynöpis ciëlucho cagcunaga manami cay pasacho cagcunanösu caycäyan. 42Saynölami nogansipapis cawarimuptinsi ciëluchöga cuerpunsi juc-niragna cangapä. Canan cag cuerpunsega wanuptinsi ushacänalanpämi caycan. Cawarimog cag cuerpunsimi isanga imaypis ushacanganasu. 44Canan cag cuerpunsega cay pasacho cawanalansipämi caycan. Wanushgansipita cawarimushgami isanga cuerpunsi gloriacho cawanansipäna canga. 45Tayta Diosninsipa palabranchöpis nican alpapita camarcur Adanta cawayta goshgantami. Adanta cawayta goshgannölami nogansitapis mana ushacag cawayta Jesucristo gomäshunpä. 46Cay pasacho cashgaga Adanpa cuerpun ushacagla cashgannömi nogansipapis cuerpunsi ushacagla caycan. Gloriacho cashganami isanga Jesucristupa cuerpun mana ushacag cashganno nogansipapis cuerpunsi mana ushacagna cangapä. Isanga puntata chasquinsi ushacag cuerputa cay pasacho cawanansipä. Saypitarämi mana ushacag cuerputa chasquishun gloriacho imayyagpis cawanansipä. 50Sayno captinmi aysantin tuluntenga pipis Diospa naupanman changasu. Ushacag cuerpunsega manami gloriacho cawanansipäsu caycan, sinöga cay pasacho cawanalansipämi. 51Waugui-panicuna, ama yarpäyaysu lapansi wanunansipä cashganta, sinöga Jesucristo cutimur shuntamashpansimi wanush cashgapis o cawaycashgapis elagpita cuerpunsita mushog cuerpuman ticrasengapä. 52Saynöga elagpita ticrashunpä último cag cornëtata tucascamuptinmi. Say junagmi wanushcuna mana ushacag mushog cuerpuyogna cawariyämongapä. Cawaycagcunapis saynölami mushog cuerpuyog elagpita ricacuyangapä. 53Mushog cuerpuyogrämi ricacushun Tayta Diosninsipa naupancho imayyagpis cawanansipäga. 54¡Tayta Diosninsi camarishgan mana ushacag cuerputa chasquishpansi ima jinanparä cushicuycushunpä! Saychöga wanuy mananami canganasu. Sayno cananpämi Tayta Diosninsipa palabranchöpis cayno guelgaraycan: “Wanuyga manacagman churashganami caycan.” 56Palabrancho sayno guelgaraycaptinpis Tayta Diospa mandamientuncunata mana cäsucuyashganpitami runacuna lapanpis wanuyan. 57Jesucristuta cachamur Tayta Diosninsi salvamashgami isanga wanushgansipita cawarimushunpä. Sayno salvamashgansipita Tayta Diosninsita imaypis agradëcicushun. 58Sayno caycaptenga, cuyay waugui-panicuna, wanushgansiyag Tayta Diosninsi-raycu imaypis cawashun. Saynöpis cushi cushila Jesucristupa wilacuyninta imaypis wilacushun. Musyayashgayquinöpis Tayta Diosninsita sirviycashgansega manami walälasu caycan.


text: 1Wawqe-panaykuna, ñawpa taytanchiskunamantaqa yachanaykichistan munani. Llapankun paykunaqa sayashaq phuyuq pusasqan karqanku, llapankutaqmi Puka Qochatapas chimparqanku. 2Llapallankun Moiseswan hukllachasqa kaspanku bautizasqa karqanku phuyupipas Puka Qochapipas. 3Llapallankun Diospa qosqan espiritualkaq mikhunallamanta mikhurqanku. 4Llapallankutaqmi Diospa qosqan espiritualkaq ukyanamanta ukyarqanku. Paykunaqa puriysiqninku espiritualkaq qaqamanta Diospa phawachimusqan unutan ukyarqanku, chay qaqaqa Criston karqan. 5Chaywanpas yaqa llapallankun Diosta mana kusichirqankuchu, chaymi ch'inneqpi wañurarqanku. 6Tukuy chaykunaqa ñoqanchista reparachiwananchispaqmi karqan, mana allin kaqkunata ama munapayananchispaq, imaynan paykuna munapayarqanku hinata. 7Chayrayku, qankunaqa ama idolokunata yupaychaychischu paykunamanta wakinninku hinaqa. Diospa Simin Qelqan nin: “Runakunaqa mikhuq ukyaq tiyaykurqanku, chaymantataq aychankuta kusichirqanku”, nispa. 8Ama qhelli huchapi purisunchu, imaynan paykunamanta wakinninku qhelli huchapi purirqanku hinataqa, chay hawan paykunaqa huk p'unchayllapi iskay chunka kinsayoq waranqa wañurarqanku. 9Ama Señortaqa wateqasunchu, imaynan paykunamanta wakinninku wateqarqanku hinataqa, chay hawan paykunaqa mach'aqwaypa picasqan wañurarqanku. 10Amallataq Dios contra chhuchupakuychischu, imaynan paykunamanta wakinninku chhuchupakurqanku hinataqa, chay hawan paykunataqa Wañuchiq Ángel wañuchirqan. 11Ñawpa taytanchiskunata tukuy chay sucedesqankunaqa ñoqanchispa yachaqakunanchispaqmi karqan, ñoqanchisqa p'uchukay tiempopin kashanchis, chaymi chaykunaqa anyawananchispaq qelqasqa karqan. 12Chay hinaqa, pipas qaqa sayashasqanta yuyaqqa allinta qhawakuchun, paqtataq urmanman. 13Qankunaqa manan wak pruebatachu muchunkichis, aswanpas llapa runaq muchusqanta hinallan. Chaywanpas Diosqa hunt'aqpunin. Maykamachus pruebata muchuyta atiwaqchis chaykamallan Diosqa probachisunkichis, chaypin kallpachasunkichis qaqata sayanaykichispaq, ahinapin Diosllataq yanapasunkichis chay pruebamanta lloqsinaykichispaq. 14Chayrayku, wawqe-panaykuna, amapuni idolokunataqa yupaychaychischu. 15Yuyayniyoq runakunaman hinan rimapayaykichis, qankuna kikiykichis nisqayta chaninchaychis. 16Señorpa Cenanpi vasomanta Diosman graciasta qospa ukyaspanchisqa, ¿manachu Cristowan yawarninpi hukllachakunchis? T'antatapas phasmispanchisqa, ¿manachu Cristowan cuerponpi hukllachakunchis? 17Askhaña kanchis chaypas huk sapan t'antallamantan llapanchis mikhunchis, chayraykun huk cuerpolla kanchis. 18Qhawariychis Israel runakunata. ¿Manachu altarpi haywasqa sacrificiota mikhuspaqa Dioswanpas paykunapurapas hukllachakunku? 19Ñoqaqa manan nishani: Idoloqa valorniyoqmi, idoloman haywasqa aychapas valorniyoqmi, nispachu, 20aswanpas nishaniqa: Diospi mana iñiq runakunaqa supaykunamanmi sacrificiota haywanku, manan Diosmanchu, nispan. Chaymi ñoqaqa mana munanichu supaykunawan hukllachakunaykichista. 21Manan Señorpa vasonmantawan supaykunaq vasonmantawanqa ukyayta atinkichischu, manallataqmi Señorpa mesanmanta supaykunaq mesanmantawanqa mikhuyta atinkichischu. 22Chayri, ¿Señortachu phiñachisun? Ñoqanchisri, ¿paymanta aswan kallpasapachu kanchis? 23Runaqa ninmi: Tukuy imatapas munaspaqa ruwallaymanmi, nispa. Arí, hinapunin, ichaqa manan llapanchu allinninchispaq kanman. Runaqa ninmi: Tukuy imatapas munaspaqa ruwallaymanmi, nispa. Arí, hinapunin, ichaqa manan llapanchu iñiypi wiñachin. 24Ama pipas kikinpa allinnillantaqa maskhachunchu, aswanpas runamasinpa allinninta maskhachun. 25Aycha qhatupi imapas vendesqataqa mikhullaychis, ama imatapas concienciaykichis hawa tapukuspa. 26Diospa Simin Qelqan nin: “Señor Diospan kay pachapas tukuy ima kaqpas”, nispa. 27Mayqen mana iñiqpas mikhunaman waqyasunkichisman, qankunapas munawaqchistaq riyta chayqa, tukuy ima haywasqasuykichista mikhuychis, ama imatapas concienciaykichis hawa tapukuspa. 28Ichaqa pipas nisunkichisman: Kay mikhunaqa idolokunaman haywasqan karqan, nispa chayqa, ama mikhuychischu, chay willaqniykichis runa hawa, conciencia hawa ima. 29Willaqniykichispa conciencianmantan rimashani, manan qanpa concienciaykimantachu. Ñoqaqa ninin: ¿Imaynataq ñoqaq libre-kayniyri hukpa conciencian hawa juzgasqa kanman? nispa. 30Ñoqaqa Diosman graciasta qospaymi mikhunataqa mikhuni, ¿imaynataq qhawawankuman mikhusqaytari? 31Chay hinaqa, mikhunkichisña, ukyankichisña, imataña ruwankichis chaypas, lliwta ruwaychis Diosta hatunchanapaq. 32Ama misk'achiychischu judío runakunatapas, mana judío runakunatapas, Diospa iglesiantapas. 33Ñoqapas lliw runatan tukuy imaymanapi kusichiytapuni munani, manan ñoqaq allinnillaytachu maskhani, aswanpas askhaq allinnintan maskhani, paykuna qespichisqa kanankupaq.


text: 1¡Uyakuyllapa kayta kusa imayjunkuna! Diyakunami ch'amunqa kusata qischakanaykillapapaq. Chaypaq waqar, qaych'akuyllapa. 2Tukuy chay ch'aniyjun imaykillapaqami ismunqa, kusa shumaq mudanaykillapapis kurur tukukanqa. 3Chaynulla uruykillapa, qillaynikillapapismi muqusyanqa. Chaynu muqusyarmi uk tistigu yupay kuntraykillapa tikrakanqa: "Mana imayjunkunata mana yanapachimashaykichu" nir. Achka qillayta munashaykillaparayku, chay mana allin yarpuynikillaparayku ninapi rupaq yupay chinqar tukukankillapa. Jwisyu diya ch'amuyatinqami, mana imayjunkunata mich'ar, imaykillapata tantakunkillapa. 4Mallki tantaq runakunata mana pagrashaykichu. Chaymi pagunkunaqa rimaq yupay, Dyusman mañakusha. Qamkunapa kuntraykillapa shasha, ingañashaykillaparayku. Kusa puytiq Dyusninchikmi uyasha chay trabajaqkunata, pagunkunapaq mañakuqta. 5Kay pachapimi qamkunaqa kusa shumaq bidata pasar, kwirpuyki munashanlata rurar, animalkuna yupay gurduyashaykillapa. Listunami kankillapa jwisyu diyapi wanuchikashana kanaykillapapaq. 6Chaqa qamkunaqari kusa allin runakunata, mana allinta tukusha kanman yupay, wanuchiraykillapa. Piru chaynu ruratkillapamapis paykunaqa mana imalatapis rimaranllapachu. 7Kriyiq masiykuna, allita kriyiyllapa Amitunchikpi. Payrayku qischakarpis, ama disanimakuyllapachu. Chaynulla ama yarpuyllapapischu: ¿Ima tyimpuraq shamunqa? Kusatami tardan nirqa. Yarpuyllapa uk tarpukuqpi. Payqami tarpukurqa, yarakun, tamya ishkir simillanta winachitin, allin kusichayjun kananpaq. 8Chaymi, imanutaq tarpukuq yarakun, chay yupay qamkunapis allita kriyir, ama disanimakurchu yarakuyllapa Amitunchik shamunankaman. Chaqa pay shamunanqami shipchana. 9Uyankillapa kriyiq masiykuna. Rikamanapaq jwisninchikqami shipchamunna. Paymi punkitunchikpina. Chaymi willashunillapa, ama mayqannikillapapatapis kuntranta rimanaykillapapaq. Chayna jwisninchikpa rikayninpiqa amana kastigakashanachu kanaykillapapaq. 10Kriyiq masiykuna, Dyuspa rimaqninkunami kusata qischakashallapa. Chaynu qischakarpis, masta kriyiranllapa Dyuspi. Mana disanimakurchu, kusa allita yach'achikuranllapa paypaq. Paykunami rikachimanchik, chaynu qischakarpis, ama chiqanchakanapaq Dyusninchikmanta. 11Uk kriyiq masinchik qischakar, allita Dyusninchikpi kriyirqa, kusa shumaqmi kanqa nuqanchikkunapaqqa. Qamkunaqami uyapashaykillapa, Jobmi kusata qischakarmapis shachinakur allita sirbiran Dyusninchikta nir. Chaymantaqa Dyusninchik llakipar, kusata yanaparan. Kwintata qukayllapa: Dyusninchikqa kusa allita yach'an llakipakuyta. Chaymi uchayjun kashamapis, kastigamananchikmantaqa ashwan pirdunamanchik. 12Piru kriyiq masiykuna, tukuy nishushaymanta masta willashunillapa ama juranaykillapapaq. Amami syilupaq, kay pachapaq rimarmapis jurayllapachu. Chaymi imapaqpis "Chiqap" nitkillapaqa, chiqap kanqa. "Mana" nitkillapapis, mana kanqa. Rimashaykillapataqa rurayllapa, Dyusninchik ama kastigashunanllapapaq. 13Mayqannikillapa qischakar llakiyarqa, Dyusman mañakuyllapa. Mayqannikillapa aligri karqa takir ima Dyusta alabayllapa. 14Mayqannikillapa qishaq karqa, willayllapa kriyiqkunata rikar yach'achikuqninkunata, paykuna shamur, Dyusman mañakunanllapapaq. Chayna Amitunchikpa shutinpi mañakur kwirpunta asaytiwan salanqallapa. 15Tukuy shunqunwan kriyir, mañakutinllapaqami, Amitunchik chay qishaqtaqa alliyachinqa. Mana allinta tukur uchakusha katinmapis, uchankunamanta pirdunanqa. 16Chayrayku mana allinta tukurmapis, ama pakayllapachu. Ashwan kriyiq masinchikkunata niyllapa: "Kay ima mana allintami tukusha kani" nir. Chayna uknikillapapaq uknikillapapaq Dyusman mañakuyllapa, uchaykillapata pirdunar, alliyachishunanllapapaq. Uk kusa allin runa tukuy shunqunwan mañakutinqa, Dyusqa uyar, tukuy mañakushanta ruran. 17Yarpushun Dyuspa rimaqnin Eliaspi. Payqami nuqanchik yupay runala karan. Piru tukuy shunqunwan Dyusman mañakutin, kimsa añu-y-midyuta tamya mana ishkiranchu. 18Chaymanta qashan tamya ishkinanpaq mañakutinqa, allipta ishkimuranna. Chaymi tarpukashakuna allipta winatin, shumaq kusichakuna karan pachapiqa. 19Kriyiq masiykuna, qamkunamanta uk kriyiq masikillapa uchakur, Dyusmanta ashusha katin, mayqannikillapa Dyusman qashan tikramurqa, kusa allinta rurasha kanqa. 20Chaynuqami chay uchayjunpa bidanta washayan wanunanmanta. Chaynullami Amitunchikpis pirdunanqa kusa achka uchankunamanmatapis. Chaynumi kanqa.


text: 1Chaymanta suk diya Jesuska chunka ishkay disipulunkunata tantanachishpa atipachirkansapa yachanankunapa runakunamanta supaykunata llukshichiyta. Allita atipachirkansapa rikchak laya unkuyukkunata alliyachinankunapa. 2Jesuska disipulunkunata kacharkansapa yachachikunankunapa Tata Dios alli kamachikuk kananta. Kacharkansapa rikchak laya unkuyuk runakunata alliyachinankunapa. 3Paykunata willarkansapa: —Ama apaychichu bastonnikichita nima pikshaykichita nima mirkapaykichita nima kullkikichita nima suk llachapaykichita mudakunaykichipa. 4Chaymanta maykan llaktapi chayashpaykichi suk runapa wasinpi kipariychi chikan llaktaman rinaykichi diyakaman. 5Ichará chayashkaykichi llaktapi kawsak runakuna wasinkunapi mana chaskishunayankichimanchu. Paykuna mana chaskishunayaptikichika chakikichi susyanta tapsishpa chay llaktamanta llukshiychi. Chayta rurashpaykichi paykunata willaykankichi Tata Dios uchankunarayku kastiganankunata. 6Chashna Jesus kachaptinkunana disipulunkunaka llaktan llaktan yachachikuypi purirkansapa. Yachachikurkansapa Tata Dios uchankunamanta perdonanankunata. Chaymanta rikchak laya unkuyuk runakunata alliyachiypi purirkansapa. 7Chaypina sinchi kamachikuk Herodes uyarirkan Jesus rikchak laya ruraykananta. Runakuna Jesuspa rimarkansapa: “Juan Bawtista wañushkanmanta kawsamushpa Jesuspi tukushpa puriykan.” Sukkuna rimarkansapa: “Ichará ñawpa alli yachachikuk Eliyas kawsamushpa yachachikuykan.” Sukkuna rimarkansapa: “Kay Jesuska ñawpa wañudu yachachikuk runa kawsamushpa puriykan.” Chashna Jesuspa rimaptinkuna Herodes mana yacharkanchu imatami yuyanka nishpa. 9Chaypina rimarkan: —Ñukami Juantaka wañuchirkani umanta tipichipushpa. Ichará payna kawsamushka. Tukuy runakuna paypaka sukaman parlachikuykansapa. Chashna Herodes yuyaykushpa Jesusta sukaman riksinayarkan. 10Chay chunka ishkay disipulunkuna unkudukunata alliyachishkankunamanta kutishpankuna Jesusta rurashkankunata parlachirkansapa. Chaymanta parlachishkankunawasha Jesuska paykunallata pushashpa rirkan Betsaida llaktaman. 11Chayman rishkanta yachashpana aypa runakuna katirkansapa. Paykunata Jesuska kushikushpa yachachirkansapa Tata Dios tukuy layapi alli kamachikuk kananta. Chaymanta rikchak laya unkuyuk runakunata alliyachirkansapa. 12Chaypina chay chunka ishkay disipulunkuna tardiyaptin kawashpankuna Jesusta willarkansapa: —Tukuy kay runakunata kachaysapa rinankunapa llaktakunapi chakrakunapi maskak mikunankunata. Richunsapa maskak maypimi samankasapa nishpa. Kay chunllapika manami nima laya mikuna tiyanchu. 13Jesuska mana rinankunapa munashpa disipulunkunata willarkansapa: —Kankuna kay runakunataka karaychi. Chaypina paykunaka willarkansapa: —Pichka pansitukuna ishkay challwillukunallami ñukaykunapaka tiyan. Kay mikuna mana aypa kaptin ichará riymansapa rantik kay aypa runakunata karanaynikunapa. 14Chashna disipulunkuna willaptinkuna Jesuska willarkansapa: —Tukuy runakunata pichka chunkamanta pichka chunkamanta tantanachishpa tiyachiychi. Jesus willashkankunata uyarishpankuna disipulunkunaka tukuy chay pichka waranka runakunata tiyachirkansapa. 16Chaymanta Jesuska chay pichka pansitukunata chay ishkay challwata apishpa sieluta chapashpa Tata Diosta agradesirkan. Chaypina chay pankunata chay challwakunata pakishpa disipulunkunata kurkan chay aypa runakunata karanankunapa. 17Tukuy paykuna mikurkansapa saksanankunakaman. Mikushkankunawasha chunka ishkay sestukunapi disipulunkuna puchudu mikunata tantachirkansapa. 18Chaymanta suk diya Jesuska disipulunkunallawan suk chunllaman rirkansapa. Chaypina Jesuska disipulunkunamanta suchurishpa Tata Dioswan parlaykarkan. Orashkanwasha disipulunkunataka tapurkansapa: —¿Pi kanaynitatí runakuna rimaykansapa? 19Paykunaka willarkansapa: —Sukkuna rimansapa kanshi kanki runakunata bawtisak Juan. Sukkuna rimansapa kanshi kanki ñawpa yachachikuk Eliyas. Chaymanta sukkuna rimansapa ñawpa wañudu yachachikuk runashi kawsamushka nishpa. 20Chashna disipulunkuna willaptinkuna Jesuska tapurkansapa: —¿Pi kanaynitatí kankunaka yuyaykankichi? Chaypina disipulun Pedruka willarkan: —Kanka Tata Diosmanta shamudu salvakuk runami kanki. 21Chashna Pedru willaptinna Jesuska paykunata willarkansapa: —Mash uyariwaychi. Ama ni pita willaychichu Tata Diosmanta shamudu runa kanaynita. 22Chaymanta willarkansapa: —Tata Diosmanta shamudu salvakuk runa kaptinipish suk diya runakuna padesichiwankasapa. Judiyumasinchikunapa ansianunkuna, saserdotekunapa kamachikukninkuna, Moisespa killkadunta yachachikuk runakuna chikniwashpankuna wañuchiwankasapa. Paykuna wañuchiwaptinkuna kimsa diya ukun kawsamusha. 23Chaymanta Jesuska tukuy katik runakunata willarkansapa: —Kankunaka disipuluynikuna kanayashpaykichika kikikichipa munanaykichita sakishpa ñukata kasuwashpa kawsaychi. Chiknishuk runakuna wañuchishunayaptikichipish kada diya ñukallata katiwaychi. 24Kankuna wañuymanta kishpinayashpa sakiwashpaykichika mana kishpinkichichu mana tukuyniyuk ninamanta. Chaymanta ñukata kreyiwashkaykichirayku runakuna wañuchishuptikichipish mana tukuyniyukta Tata Dioswan kawsankichi. 25Suk runa rikchak laya tiyapuptin mana sielupi yaykushpaka yankapa kay allpapi tukuy layayuk kashka. Tiyapunankuna mana nimapi yanapankachu ninamanta kishpinanpa. 26Suk runakuna ñukata pinkakuwansapa. Rimanaynitapish mana munansapachu. Chashna pinkakuwaptinkuna ñuka kay allpaman llipyak likidu ukupi shamushpayni chay pinkakuwak runakunata willashasapa mana ñukapa kanankunata. Chay diyaka Tatayni Diospa llipyayninpi yanapawak angelkunawan tantalla kashkan shamusha. 27Mash allita uyariwaychi. Suk kankuna manara wañushpaykichira kawankichi Tata Diospa mandunpi ñuka allita kamachikuptini. 28Chaymanta Jesuska pusak diya yachachikushkanwasha rirkan suk urkuman. Chayman rirkan Tatan Dioswan parlak. Jesuswan tantalla Pedru, Santiago, Juan rirkansapa. 29Tata Dioswan parlaykaptin Jesuspa uyan chikan laya tukurkan. Llachapanpish yurak likidu tukushpa llipyarkan. 30Chaypina chay kimsa disipulunkunaka kawarkansapa Jesusta parlaykaptin ishkay runakunawan. Paykuna karkansapa ñawpa yachachikuk Moiseswan Eliyas. 31Moiseswan Eliyas Jesuswan parlaykaptinkuna llipyak likidu ukupi rikurirkansapa. Chaypi parlaykarkansapa Jerusalen llaktapi Jesus wañunanta. 32Chaypina Pedruka disipulumasinkunawan sukaman puñunayashpankunapish mana puñurkansapachu. Paykuna kawarkansapa Jesusta chay ishkay runakunatapish llipyak likidu ukunpi. 33Chaymanta chay ishkay runakuna Jesusmanta anchuykaptinkunana Pedruka Jesusta willarkan: —Maestru, allipaka kaypi kanwan tantalla kanisapa. Munaptikika kimsa ranchituta rurashasapa sukta kanpa, sukta Moisespa, sukta Eliyaspa. Pedru chayta rimarkan sukaman manchakushpa mana allita yuyashpa imatami rimaykan nishpa. 34Chashna Pedru willaptin suk puyu paykunata wichkamurkansapa. Disipulukuna puyu ukunpi mallinakushpankuna manchakurkansapa. 35Chaypina puyu ukunmanta uyarirkansapa Tata Dios rimakuptin: —Kay Jesuska wambraynimi. Ñukami paytaka akllashkani. Chayrayku payta allita uyariychi. 36Chay disipulunkunaka chay rimanata uyarishkankunawasha Jesusta kawarkansapa sapallanta. Chaymanta urayamushpa manara ni pita willarkansaparachu chay urkupi kawashkankunata. 37Chaymanta kayantin chay urkumanta urayamuptinkuna aypa runakuna rirkansapa Jesusta tinkuk. 38Paykunapa chawpinkunamanta suk runa manllaybata rimakushpa Jesustaka willarkan: —Maestru, chaylla wambrayni tiyan. ¡Llakichiwashpa unkuyninmanta alliyachipay! 39Kay wambraynita supay unkuchiptin sukaman chukchukushpa kaparikun. Shimin sukaman pusukyan. Supay unkuchiptin kikinlla waktanakun. Supay mana sakinayanchu. 40Kanpa disipuluykikunata sukamannami roygashkani wambraynimanta supayta llukshichipunankunapa. Paykunaka manami atipashkasapachu llukshichipuyta. 41Chashna chay runa willaptin Jesuska ladunpi tiyak runakunata willarkansapa: —¿Kunankamanchu manara allita kreyiwankichi? ¡Sukaman mana kreyikuk runakunami kankichi! ¿Aykapikamantí kankunawan kanayni tiyan? ¿Aykapikamantí amichiwankichi? Chashna rimashpa chay wambrapa tatantaka willarkan: —Chay wambraykitaka pushamuy kayman. 42Chaypina Jesusta ladunchaykaptin supay chay wambrataka allpapi urmachishpa sukaman chukchuchirkan. Chaypina Jesuska supayta piñayashpa willarkan: —¡Llukshiy kay wambramanta! Chashna chay wambrata alliyachishpa tatanta kurkan. 43Jesus chay wambrata alliyachishkanrayku tukuy kawak runakunaka sukaman almirarkansapa. Willanakurkansapa Tata Dios sukaman alli rurak kananta. Almirashpa chayta parlaptinkuna Jesuska disipulunkunataka willarkan: 44—Mash allita uyariwaychi. Ama kunkaychichu. Sielumanta shamudu runa kaykaptini chikniwak runakuna wañuchiwankasapa. 45Chashna Jesus willaptinkuna disipulunkunaka mana entiendirkansapachu. Paykunapa yuyayninkunata Tata Dios pantachichipurkansapa Jesus yachachishkankunata ama entiendinankunapa. Chaymanta paykunaka mancharkansapa Jesusta tapuyta ashwan allita entiendichinankunapa. 46Chaymanta Jesuspa disipulunkunaka ayninakurkansapa maykanmi ashwan alli kanman kamachikunankunapa. 47Ayninakunankunata yachashpa Jesuska suk taksha wambrilluta apishpa ladunpi churarkan. 48Chaypina disipulunkunata willarkansapa: —Kankuna ñukata kreyiwashpa suk taksha wambrilluta kuyashpaykichi ñukatapish kuyawaykankichi. Ñukata kuyawashpaykichi kachamuwak Tataynitapish kuyaykankichi. Chayrayku kankuna runamasikichita kuyashpa yanapashpaykichi tukuymanta ashwanta Tata Diosta kushichinkichi. 49Chaymanta disipulun Juan willarkan: —Maestru, suk runata kawashkanisapa shutikita rimashpa runakunamanta supaykunata llukshichiptin. Ñukaykuna payta michashkanisapa mana ñukanchikunawan tantalla puriptin. 50Chaypina Jesuska willarkansapa: —Ama michaychichu. Suk runa ñukata kreyiwashpa supaykunata llukshichishpaka yanapawaykanchisapami. Mana nima chikniwanchisapachu. 51Chaypina tipilla illaptin Jesus sieluman kutinanpa mana nima manchakushpa kallarirkan Jerusalen llaktaman riyta. 52Samaria partipi chayashpankuna Jesuska ishkay runakunata kacharkansapa suk llaktillupi wasita maskanankunapa chaypi puñunankunapa. 53Chay ishkay runakuna chay llaktapi chayaptinkuna mana ni pi Jesusta wasinkunapi samachinayarkansapachu. Samaritanokuna yacharkansapa Jesus riykananta Jerusalen llaktaman. Chayrayku mana munarkansapachu chaypi puñunanpa. 54Chaypina Jakobowan Juan Jesustaka willarkansapa: —Maestru ¿munankichu sielumanta ninata urmachimunaynikunapa chaywan chay llaktapi kawsakkuna kullunankunapa? 55Chashna willaptinkuna Jesuska ishkantinkunata piñayarkansapa: —Ama chay runakunata chiknishpa munaychichu rupachiyta. 56Ñuka sielumanta shamushkani runakunata kastigumanta salvanaynipasapa. Mana shamushkanichu ni pita wañuchinaynipa. Chashna Jesus michaptinkuna rirkansapa chikan llaktapi puñuk. 57Jerusalenman riykaptinna suk runa Jesustaka willarkan: —Señor, maytapish riptiki chaytami katishkayki. 58Chaypina Jesuska willarkan: —Atukkunapa wasinkuna tiyan machaykunapi. Chaymanta altuta pawak pishkillukunapa wasinkuna tiyan. Ñuka sielumanta shamudu runa kashpaynipish mana nima wasiyukchu kani chaypi samanaynipa. 59Chaymanta Jesuska suk runata willarkan: —Ñukata katiway. Chashna willaptinna chay runaka Jesustaka willarkan: —Señor, tatayni wañuptin pampashpaynira katishkayki. 60Chaypina Jesuska willarkan: —Tata Diosta mana kreyinayak runakunaka paykunapurana pampanakuchunsapa. Kanka rillay tukuy runakunata yachachik Tata Dios allimata kamachikunanta. 61Chaymanta chikan runa Jesusta willarkan: —Señor, ñukapish sukaman kanta katinayayki. Manarapish kanwan rishpayni rinayani tukuy familyaynikunata willak kanwan rinaynita. 62Chaypina Jesuska aynirkan: —Suk runa chakranta rurashpa araduwan allpata aspin. Payka araduwan aspiykashpa washanta chapashpa mana kuskatachu aspin. Kanpish mana kunanlla katiwanayashpaykika washanta chapashpa araduta aysak runashinami kanki. Chashna washaykita chapashpayki mana atipankichu Tata Diospa mandunpi kawsayta.


text: 1Sacerdotekunapa jefenmi Estebanta tapurqa: —¿Chaynatachu rimarqanki? —nispa. 2Chaymi Estebañataq nirqa: —Wawqellaykuna, taytakuna, uyariykuwaychik. Ñoqanchikpa kancharichkaq Diosninchikmi abuelonchik Abrahanman Mesopotamia lawpi rikuriykurqa manaraq Haran llaqtaman ripukuchkaptin. 3Paytam nirqa: “Llaqtaykimanta hinaspa aylluykimanta lloqsiy qawachinay allpaman” nispa. 4Chaymi Diospa nisqanman hina Abraham Caldea lawmanta ripukuspan Haran llaqtapi yacharqa. Chaypi taytan wañukuptinmi payta Dios pusamurqa kay kasqanchik allpaman. 5Diosqa manam ima herenciatapas kaypiqa qorqachu, ichaqa manaraq churiyoq kachkaptinpas Diosmi prometekurqa tukuy kay allpataqa paymanwan mirayninkunaman qonanpaq. 6Paytam nirqa: “Miraynikikunam runapa llaqtanpi forastero hina yachanqaku, ñakaristinmi sirviente kanqaku tawa pachak watapuni” nispa. 7Diosqa nirqataqmi: “Aswanqa servichikuqninku runakunatam castigasaq hinaptinmi miraynikikuna chay nacionmanta lloqsimuspanku kaypi yupaychawanqaku” nispa. 8Diosmi contratota rurarqa Abrahanwan hinaspam kamachirqa qari kayninkupi señalasqa kanankupaq. Chaymi churin Isaac naceruptin pusaq punchawninman Abraham señalarqa: Isaacpas señalarqam churin Jacobta, chaynatataqmi Jacobpas rurarqa chunka iskaynintin churinkunata. Kay chunka iskaynintinmi Israel nacionpa ayllunkunapa abuelonkuna karqa. 9—Jacobpa churinkunam wawqenku Joseymanta envidiakuspanku rantikururqaku Egipto nacionman apanankupaq. Ichaqa Diosmi Joseyta yanapaspan 10librarqa llapa ñakariyninkunamanta. Dios favoreceptinmi Joseyqa allin yachayniyoq karqa chaymi Rey Faraonpas allinta qawaspan Joseyta akllarqa Egipto nacionpi hinaspa kikin reypa wasinpi kamachikuq kananpaq. 11—Llumpay yarqaymi karqa Egipto nacionpipas chaynataq Canaan lawpipas. Hinaptinmi abuelonchikkuna mana imatapas tarirqakuchu mikunankupaq. 12Ichaqa Egipto nacionpi trigo kasqanta Jacob yacharuspanmi churinkunata chayman punta viajepi kacharqa. 13Iskay kaq kutiyninkupiñam Joseyqa wawqenkunaman reqsiykachikurqa chaymi Egipto nacionpa reyninpas yacharurqa pipa castanmi Joseyqa kasqanta. 14Chaynapim Joseyqa taytan Jacobta llapa aylluntinta Egipto nacionman qayachirqa, paykunaqa karqa qanchis chunka pichqayoq runakunam. 15Chaynapimá Jacobqa Egipto nacionman ripukurqa hinaspam chaypi wañukurqa, hina chaypitaqmi paypa churinkunapas wañukurqa. 16Chaymantañam paykunapa tullunkunata aparqaku Siquem llaqtaman chaypi pampanankupaq. Chay sepulturatam Abraham rantirqa qollqewan Hamorpa churinkunamanta. 17—Abrahanman Diospa prometesqan cumplikuruchkaptinñam Israelpa llapa mirayninkuna llumpa-llumpayta mirarurqa Egipto nacionpi. 18Chaymantam Egipto nacionpiqa munaychakurqa Joseyta mana reqsiq reyña. 19Paymi engañaspa llumpayta ñakarichirqa abuelonchikkunata, llullu wawakuna wañunankupaqmi wischunankupaq obligarqaku. 20Chay tiempopim Moisespas nacerqa. Paymi karqa Diospa kuyasqan suma-sumaq wawa chaymi tayta-maman kimsa killa wasinkupi uywarqaku. 21Tayta-mamanku wischuruptinmi Egipto nacion reypa warmi churin tarikuspan wawanta hina uywakurqa. 22Chaynapim Egiptopi tukuy yachaykunata yachachirqaku chaymi Moisesqa hatun reqsisqa runa karqa rimayninpipas chaynataq rurayninpipas. 23—Moises tawa chunka watayoq karuspanñataqmi Israelpa mirayninmasinkunaman watukuq rirqa. 24Chaypim Egipto runata rikururqa Israelpa castan runata maqachkaqta. Payta harkaspanmi maqaqnin Egipto runata vengakuspa wañurachirqa. 25Paymi piensarqa: “Castaykunaqa luegoch cuentata qokunqaku paykunataqa ñoqantakama Dios librananta” nispa, aswanqa paykunaqa manam entienderqakuchu. 26Paqarinnintintañataqmi Moises tarirurqa paypa castan iskay runakuna peleachkaqta, mana peleanankuta munaspanmi nirqa: “Qamkunaqa wawqentinmi kankichik ¿imanasqataq qamkunaqa maqanakuchkankichik?” nispa. 27Hinaptinmi chay castamasin maqaq runa Moisesta tanqarispa nirqa: “¿Pitaq qamtaqa churasurqanki ñoqaykupa jefeyku hinaspa juezniyku kanaykipaq? 28¿Qayna punchaw wañuchisqayki Egipto runata hinachu ñoqatapas wañurachiwayta munanki?” nispa. 29Kayta uyariruspanmi Moises ayqekuspa ripukurqa Madian lawman. Runapa llaqtanpi forastero yachachkaptinmi iskay churinkuna nacerqa. 30—Tawa chunka wata pasaruptinñam Sinai chunniq orqopi angelta rikururqa rupachkaq tankar kichkapi. 31Moisesñataqmi chayta rikuruspan admirakurqa hinaspam sumaqta qawaykuyta munaspan asuykuspan uyarirqa Diospa kayna nisqanta: 32“Ñoqaqa kani abueloyki Abrahampa, Isaacpa hinaspa Jacobpa Diosninmi” nispa. Chaymi Moises mancharikuywan katkatatayta qallaykuspan ni qawariytapas atirqachu. 33Chaymi Señor Dios nirqa: “Usutaykita horqokuy, sarusqayki allpaqa ñoqapaq sapaqchasqa allpam. 34Qawachkanipunim Egipto nacionpi runaykunapa ñakarisqanta, uyarichkanitaqmi waqasqankutapas. Chaymi uraykamuni paykunata libranaypaq. Riyá, ñoqam kachasqayki Egipto nacionman” nispa. 35—Chaymi: “¿Pitaq qamtaqa churasurqanki ñoqaykupa jefeyku hinaspa juezniyku kanaykipaq?” nispa despreciasqanku Moisesta tankar-kichkapi rikuriq angelnintakama Dios kamachirqa paykunapa libraqnin hinaspa jefen kananpaq. 36Chaynapimá Moisesqa Egipto nacionmanta libramurqa llapa abuelonchikkunata, Diospa atiyninta qawachispam admirakuypaq milagrokunata rurarqa Egipto nacionpi, Puka Lamar Qochapi chaynataq chunniqpipas tawa chunka watapuni. 37Chay kikin Moisestaqmi Israelpa miraynin masinchikkunatapas nirqa: “Diosmi castanchikmanta ñoqata hina rikurichipusunkichik huk willakuqta” nispa. 38Chay Moisesmá karqa huñunasqa llapa abuelonchikkunawan chunniqpi, paytaqmi karqa Sinai Orqopi rimapayaqnin angelwanpas. Paytaqmi kawsananchikpaq palabrakunatapas chaskipuwarqanchik. 39—Ichaqa chay abuelonchikkunam payta mana kasukuyta munarqakuchu hinaspam qepanchakuruspanku Egipto nacionman kutikuyta munaspa 40Aaronta nirqaku: “Rurapuwayku taytachakunata Dios hina pusawananchikpaq. Egipto nacionmanta horqomuwaqninchik chay Moisestaqa imach pasarun manam yachanchikchu” nispa. 41Chaymi rurarurqaku qorimanta malta torota hinaspam animalkunata wañuchispa chay taytachaman ofrecerqaku, makinkupa rurarusqanwanmá kusikurqaku. 42Chaynapim Diospas paykunata qepanchakuruspa saqerurqa lucerokunataña adoranankupaq, Diosmanta willakuqkunapa qellqasqan libropim kaynata nichkan: “Yaw Israel castakuna chunniqpi tawa chunka wata kaspaykichikqa animalkunatawan wakin ofrendakunataqa manam ofrecewarqankichikchu. 43Aswanqa chay Moloc taytachaykichikpa karpantam aparqankichik. Renfan taytaykichikpa lucerontam aparqankichik. Chay taytachakunatam adoranaykichikpaq rurarqankichik Chayraykum Babilonia llaqtapa waklawninman qarqosaykichik.” 44—Chay chunniqpim ñawpa abuelonchikkuna huk karpapi waqaychaqku Diospa kamachikuyninkunata. Chay karpataqa rurarqaku Moisesman Diospa qawachisqanpi hinam chaynataq kamachisqanpi hinam. 45Abuelonchikkunam chaskirqaku chay karpata herenciata hina. Chay karpata apamuspankum Josueywan hamurqaku kay allpanchikman huk casta runakunata allpanmanta qarqoruspanku. Diosmi chay runakunata qarqochirqa kay allpata abuelonchikkunaman qonanpaq. Karpallapimá Diosninchiktaqa adoraqku Rey Davidpa tiemponkama. 46Davidta Dios favoreceptinmi David templo rurayta munarqa abuelon Jacobpa Diosninpaq. 47Ichaqa Davidpa churin Salomonmi templota rurarqa. 48Hanaq pachapi Diosqa manam runakunapa rurasqan templokunapichu yachan. Diosmanta willakuqpas Señorpa nisqantam kaynata nirqa: 49“Hanaq pachaqa gobiernaspa tiyanaymi. Kay pachaqa ñoqapa sarunaymi. ¿Imayna wasitataq rurapuwankichikman? ¿Maypitaq sarunay sitiota rurapuwankichikman? 50¿Manachum atiywan rurarqani tukuy kay llapa imakunataqa? 51Estebanmi nirqataq: —Qamkunaqa rumi sonqo runakunam kankichik. Dios mana reqsiq runapa hinam rinrikichikpas, sonqoykichikpas kachkan. Qamkunaqa Chuya Espiritupa contrallanpi kaspam, ñawpa abueloykichikkuna hinapuni kachkankichik. 52¿Diosmanta willakuqkunataqa manachum ñawpaq abueloykichikkuna llapallanta ñakarichirqaku? Diospa justo Churin hamunanmanta willakuqkunatapas wañuchirqakum. Chay justotam traicionaspaykichik wañurachinkichik. 53Qamkunamanmi angelninkunawan Dios qosurqankichik leyninta ichaqa manam kasukunkichikchu. 54Judio autoridadkuna kayta uyariruspankum llumpay rabiawan Estebanpa contranpi kachupakurqaku. 55Estebanñataqmi Chuya Espiritupa huntasqan, cielota qawarispa rikururqa Diospa kanchayninta, rikururqataqmi Jesucristotapas Diospa alleq lawninpi sayachkaqta. 56Chaymi Esteban nirqa: —¡Qawaychik! Kikin hanaq pachatam rikuchkani, Diospa alleq lawninpim Diosmanta Hamuq Runa sayachkan —nispa. 57Chaymi paykuna mana uyariyta munaspanku rinrinkuta tapakururqaku hinaspam qaparispanku lliw waykarurqaku. 58Hinaspam llaqtapa cantonman aysaruspanku rumiwan choqaparurqaku. Esteban acusaq runakunam choqapanankukama pachankuta cuidachirqaku Saulo sutiyoq jovenwan. 59Rumiwan choqapachkaptinkum, Esteban mañakurqa kaynata: —Señor Jesus almaytayá chaskiykuy —nispa. 60Hinaspanmi qonqorakuykuspan qaparirqa: —Señorlláy, amayá castigaychu kay hucha rurasqankumantaqa —nispa. Hinaspam wañukurqa.


text: 1Yaya Dios llaquishca quiric pani, huahuagunatas, Quiriccunata cuirauc rucu ashami, ñuca canda quillcauni. Mana ñucallachu llaquini astahuanbas tucui Jesusta ali uyac runagunahuas cangunata yapa llaquinaunmi. 2Diospa sirtu shimi ñucanchi shungu ucuibi tiyaupiga Jesucristo ñucanchihuan huiñaigama tiyangami. Chiraicumi cangunata llaquinchi. 3Yaya Dios paihua churi Jesucristondi cangunata llaquisha alita rasha yanapachun chasnallata cungailla causaitas cangunama cuchun nishami quillcauni. Chasna Dios cangunata llaquisha paihua sirtu shimita pactachisha rangami. 4Maicanbas Diospa churiguna ashaga paihua sirtu shimita alita uyasha pai mandashcashina causaccunata ricusha yapa cushiyashcami. 5Cunanga canda nini tucui ñucanchi pariumanda llaquinacusha causana manchi. Caitaga mana mushuc mandashca shimitachu quillcauni astahuan ñaupamanda yachaushca magara. 6Llaquinaga Dios rimashca shimita pactachisha causana mashca. Pai pariumanda llaquinacuichi nisha rimasha mandashcata ñaupamandapachami uyashcanguichi. 7Ñáa caita yuyarisha causaichi: mana quirisha llullasha rimaccuna shamushcauna ashca runaguna Jesucristo mana aichayuc tucushachu shamushcata. Chasna niccunaga anticristo nishcashina manaun, Jesucristota piñac ashami llullasha umachisha purinaun. 8Cangunaga alita yuyarisha causaichi Dios munashcata alita rasha causashcagunata ima pirdingahua nisha. Canguna alita rasha causashaga pai cungaraushca premiota tucuita japinguichimi. 9Maican runahuas Jesucristo yachachishcata mana uyanata munasha ñuca mas yalita yachac mani nisha rimac runaga mana Diospa churichan. Randi Jesucristo rimashcata uyasha causac runaga Yaya Dioshuan paihua churihuanbas huiñai causangami. 10Maicanbas mana Jesucristo yachachishcashina puric runaga canguna huasibi shamucpihuas ima yaicuchinguichichu, saludanatas paigunataga ima saludanguichichu. 11Can chi runata saludashaga pai mana ali yachachishcata uyasha paishinallatami tucungui. 12Ashcata charini cangunama cuintanata randi mana munanichu cai cartaibi tucuita quillcanatas. Randi cangunahuagma pactamunatami munani chibi ñahuipura alita cuintanacungahua, pariu ñucanchi ashcata cushiyangahua. 13Cangunatashina Dios japishca camba ñaña churigunandimi canma saluduta cachanaun. Chasna achun. Chillata rimani, Juan.


text: 1Gochata simparcurna chäyargan Gadara nishgan partiman. 2Büquipita Jesús urarcuptinmi supaycuna löcuyäsiyashgan runa panteonpita yargamorgan. 3Say runaga panteonlachömi täcog. Asca cuti runacuna cadinawan chaquinpita maquinpita watashgantapis rachirmi ushasqueg. Sayno captinmi pipis ima ruraytapis camäpacuyargansu. 5Saymi gaparaycar sunyag jircapa y panteonpa pagasta junagta puricog. Saynöpis rumicunawan tacacurmi maypapis pureg. 6Sauraga Jesusta ricarmi cörrila aywaycur paypa puntanman say runa gongurpacuycorgan. 7Payta ricaycurmi Jesús nergan: “¡Supay, yarguy cay runapita!” Sayno niptinmi say runacho cag supaycuna yupa gaparäyashpan niyargan: “¡Munayyog Diospa surin Jesús! ¡Cay runapita ama gargaycalämaysu!” 9Sauraga say supaycunata Jesús taporgan: “¿Imatä jutiqui?” Sayno tapuptin supaycuna niyargan: “Nogapa jutëga Legionmi. Say jutëga caycan saysica cayaptëmi.” 10Sayno nircur supaycuna Jesusta ruwacuyargan saypita caruman mana gargunanpä. 11Paycuna caycäyashgan washaläninchömi ishcay warangano (2,000) cuchicuna micuycäyargan. 12Saymi say supaycuna Jesusta manacuyargan cuchicunaman yaycuyänanpä. 13Sayno manacuyaptinmi cuchicunaman yaycuyänanpä aunergan. Auniptinmi supaycuna runapita yargurir yaycucuycuyargan say cuchicunaman. Saymi cuchicunaga löcutashpan tunapa cörrir gochaman jegacurpuyargan. Saychömi shengaypa wanuyargan. 14Sayta ricaycurmi cuchi misegcunaga mansacash cörrila aywayargan marcacho tag runacunata y cercancho tag runacunatapis wilayänanpä. Wilayaptinmi runacuna aywayargan ima päsashgantapis ricayänanpä. 15Sayman chäyashpanmi say löcuyash runata tariyargan Jesuspa puntancho juiciunchöna caycagta. Ali yarpayninchöna carmi mödanashgana jamaraycargan. Sayta ricaycurmi runacuna mansariyargan. 16Cuchi misegcunami shamogcunata wilargan supaycuna löcuyäsishganpita imanöpa say runa cachacashganta y cuchicuna shengaypa wanuyashgantapis. 17Sayta wiyaycurmi segaypa mansacash lapanpis Jesusta niyargan saypita aywacunanpä. 18Cuticunanpä büquiman Jesús wisarcuptinmi say cachacag runa Jesusta manacorgan paywan aywacunanpä. 19Sayno manacuptinmi Jesús nergan: “Nogawan aywanayquipa trucanga wayiquipa cuticuy. Saychöna castayquicunata wilapanqui Tayta Diosninsi cuyapäshushpayqui cachacäsishushgayquita.” 20Sayno niptinmi say runa jinan Decápolis provinciacho mayman charpis wilapargan Jesús cachacäsishganta. Sayno wilacuptinmi lapan wiyagcuna cushicuyargan. 21Saypita Jesús büquiwan gocha wac simpanman chänanpäga saysica runacuna shuntacash payta shuyaraycäyargan. 22Saymanmi chargan sinagogacho mandag Jairo jutiyog runa. Paymi Jesuspa puntanman gongurpacuycushpan nergan: 23“Warmi surë wanuycannami. Aywayculäshun aliyäsinayquipä, taytay.” 24Sayno ruwacuptin Jesús aywargan Jairuwan. Paywan aywaptinmi asca runacuna quichquiyparä Jesusta gatiräyargan. 25Say runacunawanmi aywaycargan chunca ishcay (12) watana yawar apaywan gueshyaycag warmipis. 26Say gueshyawan segaypa nacarmi imaycancunatapis ranticur ushargan mëdicucunata pägananpä. Imanöpa jampiyaptinpis manashi aliyargansu. Aliyänanpa trucanga masshi ansargan. 27Jesús aliyäsinanpä munayyog cashganta musyarmi say warmega guepalanpa yaycuycur paypa mödananta yataycorgan. 28Sayno rurargan: “Jesuspa mödananta yataycularpis aliyäshämi” nishpan. 29Yataycuptinmi jinan höra yawar apaynin saquisquergan. Saymi tantyargan aliyasquishganta. 30Mödananta yataycur pipis aliyashganta musyarmi Jesús nergan: “¿Pitä mödanäta yataycamash?” 31Saymi discïpuluncuna niyargan: “Taytay, cayno quichqui aywaycashgaga ¿imanöparä musyashwan maygan yataycushushgayquitapis?” 32Sayno niyaptinpis Jesús ricachacuycargan pï yataycushgantapis musyananpä. 33Sauraga say warmi mansarishpan sucsucyaycar Jesuspa puntanman gongurpacuycorgan. Nircurmi wilargan paypa mödananta yataycur aliyashgantapis. 34Sayno wilaptinmi Jesús nergan: “Nogaman yäracamashgayquipitami aliyashcanqui. Cananga cushishgana cuticuy.” 35Jesús sayno parlaycaptinrämi Jairupa wayinpita wilacog taripaycur Jairuta nergan: “Suriqui wanusquishganami. Amana Jesusta pushaynasu, taytay.” 36Sayno niptinmi Jairuta Jesús nergan: “Ama laquicuysu. Nogaman yäracamaptiquega suriqui cawarimongami.” 37Sayno nircurmi Jairupa wayinman Jesús aywargan Pedruta, Santiaguta y Juanta pushacurcur. Waquin aywanantaga manami munargansu. 38Jairupa wayinman chaycurmi Jesús tarergan runacuna saycho yupa laquicushpan wagaycäyagta. Saymi Jesús nergan: 39“¿Imanirtä sayjinanpa wagaycäyanqui? Jairupa surenga manami wanushgasu, sinöga punuycanlami.” 40Sayno niptinmi wanush caycashganta musyayashpan saycho caycag runacuna Jesús nishganta criyiyargansu. Sayno captinpis lapan runacunata say wayipita wagtaman yarguyänanpä nergan. Nircurmi Jairutapis, warmintapis discïpuluncunatapis pushacurcur Jairupa surin sutaraycashgan cagman yaycorgan. 41Yaycurir wamrata maquinpita aptarcur nergan: “Talita, cumi.” (“Talita, cumi” nishganga “Jipash, sharcuyna” ninanmi.) 42Sayno niptinmi Jairupa surin jinan höra cawarircamur sharcur purergan. (Payga cargan chunca ishcay (12) watayognami.) Jipachita cawarimushganta ricaycurmi lapan saycho cagcuna selläma cushicuyargan. 43Nircurmi mamantawan taytanta Jesús nergan aliyäsishganta pitapis mana wilapäyänanpä. Nircurnami jipachitata pachan garayänanpä nergan.


text: 1Abiasqa Judapi kamachiyta qallarerqa Jeroboam chunka pusajniyoj watastaña Israelpi kamachishajtin. 2Abiasqa Jerusalenpi kinsa watasta kamacherqa, mamantaj Micaías sutiyoj Gabaamanta Urielpa ususin karqa. Abiamwan Jeroboamwantaj wañuchinaku maqanakupi tinkorqanku. 3Abiasqa maqanakuyta qallarerqa tawa pachaj waranqa ajllasqa soldadoswan, Jeroboamtaj contrampi maqanakoj churakullarqataj pusaj pachaj waranqa ajllasqa soldadoswan. 4Chaypacha Abiasqa Efraín orqonejpi Zemaraim Orqopi sayarispa, qhaparerqa: Jeroboam, jinataj Israel ayllupis, uyariwaychej: 5Manachu yachankichej, Israelpa Señornin Tata Diosqa reinota Davidman, chantá mirayninmampis wiñaypaj qosqanta, kachi patapi juraspa? 6Chaywampis Nabatpa churin Jeroboamqa Davidpa churin Salomonpa kamachin kaspa, reynimpa contrampi oqharikorqa. 7Paywan tantakorqanku manakaj qhella runas, paykunataj Salomonpa churin Roboammanta astawan aterqanku. Payqa waynallaraj, chantapis as manchachi runa kasqanrayku, paykunaman mana sayaykuyta aterqachu. 8Kunan qankunaqa churanakuyta munashankichej Tata Diospa reinonwan Davidpa miraynimpa makimpi kashajwan. May ashkha kasqaykichejpi atienekushankichej, qankunawantaj kashan chay qorimanta waka uñasta Jeroboam ruwapusorqachej dioskunata jina, chaykuna. 9Chaywampis manachu qankunaqa Tata Diospa sacerdotesninta chantá Aaronpa mirayninmanta kaj levitastapis wijch'orqankichej? Manachu Diosta mana rejsejkuna naciones jina waj runasta sacerdotes kanankupaj churakorqankichej? Pillapis sacerdoteman tukupuyta munaspa, apamun uj torillota, qanchis corderostawan, ajinamantataj chay manakaj dioskunaj sacerdotenkuman tukupun. 10Noqaykupajqa Tata Diosmin Diosniykoqa, manataj Paytaqa saqerpariykuchu. Tata Diospa serviciompi kashanku, chay sacerdotesqa Aaronpa mirayninmanta kanku, levitastaj paykunata yanapanku. 11Paykunaqa uywasta wañuchispa Tata Diospaj q'olachipunku paqarimpi, tardempipis; inciensostapis q'oshñichipullankutaj. Llimphupaj qhawasqa mesaman churallankutaj Diospaj t'aqasqa t'antasta, sapa tardetaj jap'ichinku k'anchanasta, qorimanta ruwasqa k'anchanapi k'anchanampaj. Chay tukuyta ruwayku, imaraykuchus noqaykoqa Señorniyku Tata Diospa nisqasninta junt'ayku, qankunatajrí Paytaqa saqerparinkichej. 12Kayta yuyarikuychej: Diosqa noqaykuwan kashan kamachejniyku jina. Sacerdotesnintaj wakisqaña kashanku cornetaswan, contraykichejpi maqanakoj rinaykupaj tocanankupaj. Chayrayku qankuna Israel ayllumanta kajkuna, ñawpa tatasniykichejpa Señorninku Tata Diospa contrampi ama maqanakuychejchu, imaraykuchus Paytaqa mana atipawajchejchu, nispa nerqa Abiasqa. 13Jeroboamqa kamachisqa qhepapi kaj soldadosnin, muyuykuspa qhepallamanta Judamanta kaj soldadosta wañuchej sayaykunankuta. Jinamanta Jeroboampa soldadosninmanta wakenqa Judajpa ñawpaqempi maqanakoj sayaykorqanku, wakintaj qhepallamanta maqanakoj sayaykullarqankutaj. 14Judamanta kajkunataj qhepaman qhawarikuspaqa, reparakorqanku ñawpajmanta qhepamantataj paykunawan maqanakoj jamushasqankuta. Chantá Judamanta kajkunaqa Tata Diosman qhaparikorqanku, sacerdotestaj cornetasta waqacherqanku. 15Judamanta kajkuna maqanakuman yaykunankupaj qhaparikojtinkutaj, chaypacha Diosqa Abiasta, Judamanta kajkunatawan yanaparqa Jeroboamta, tukuy israelitastawan atipaykunampaj. 16Israelitasqa Judamanta ayqerqanku, Diospuni paykunaj makinkuman israelitasta jaywaykusqanrayku. 17Abiaswan, soldadosninwan may jina ashkhata wañuraykucherqanku; chaypacha phishqa pachaj waranqa Israelpa ajllasqa soldadosnin wañuchisqa karqanku. 18Jinata chay kutipeqa israelitasqa k'umuykachachisqa karqanku, Judamanta kajkunataj may atiyniyoj, kallpachasqastaj rikhurerqanku, ñawpa tatasninkoj Señorninku Tata Diospi atienekusqankurayku. 19Abiasqa Jeroboamta qhatiykorqa, kay llajtastataj jap'ikaporqa: Betelta, Jesanata, Efraínta, chay qaylla ranchosninta ima. 20Jeroboamqa manaña atiyniyoj kayta aterqañachu Abías kawsashajtin. Aswan qhepamantaj Tata Diosqa payta wañucherqa. 21Chaykama Abiasqa aswan atiyniyojman tukorqa. Warmisnimpis chunka tawayoj karqanku, churisnin iskay chunka iskayniyoj karqanku, ususisnintaj chunka sojtayoj karqanku. 22Abías kamachishaspa tukuy waj ruwasqasnin, waj ruwasqasnin, nisqasnin ima qhelqasqa kashan profeta Iddoj librompi.


text: 1Bezaleelqa ruwallarqataj arca nisqa uj cajonta acacia maderamanta. Chayqa sayt'unman karqa uj metro chunka centimetrosniyoj, kinrayninman karqa sojta chunka phishqayoj centimetrosniyoj, sayayninmantaj karqa sojta chunka phishqayoj centimetrosniyojllataj. 2Chay arcaj ukhunta, jawantapis qori puruwan lluch'erqa, kantusnintataj qorillawantaj muyuykucherqa jark'achata jina. 3Chaymantataj ruwarqa tawa ninrista, qorimanta anillosta jina. Jinaspataj, tawantin esquinasninman churararqa, iskayta qhepaman, iskaytataj ñawpajman. 4Chantá ruwallarqataj iskay kurkusta acacia maderamanta, jinaspataj qoriwan lluch'iykorqa. 5Chaymantataj chay qori ninrista chay k'aspiswan jusk'uracherqa, chaymanta oqharispa apanapaj. 6Chaymanta ruwallarqataj chay Khuyakuyta Tarina nisqa kirpanata qori purumanta. Sayt'unman karqa uj metro chunka centimetrosniyoj, kinrayninmantaj karqa sojta chunka phishqayoj centimetrosniyoj. 7Chay patapitaj ruwarqa iskay angelesta qorimanta, martillowan takaspa. 8Ujninta sayacherqa uj lado kantunman, ujnintataj uj lado kantunman qhawarinasqasta. Chaykunataj mana waj wajchu karqanku, manachayqa ujlla karqanku Khuyakuyta Tarina nisqa kirpanantin. 9Chay angelesqa purajmanta qhawanakusharqanku Khuyakuyta Tarina nisqa kirpana patapi lijrasnin oqharisqa, Khuyakuyta Tarina nisqa kirpanaman k'umuykusqataj. 10Chantá mesatañataj acacia maderamanta ruwarqa; sayt'unman karqa jisq'on chunka centimetrosniyoj, kinrayninmantaj karqa tawa chunka phishqayoj centimetrosniyoj, sayayninmantaj karqa sojta chunka phishqayoj centimetrosniyoj. 11Chantá chay tukuyninta qoriwan lluch'iykorqa; kantusnintapis jark'achata jina qoriwan muyuykucherqa. 12Mesaj muyuynenqa phatunman karqa uj t'ajllu jina, chaytapis qorillawantaj kantusninta awakipasqata jina muyuykucherqa. 13Chaymantaqa ruwallarqataj qorimanta tawa ninrista anillosta jina, jinaspataj tawantin esquinasninman k'askaracherqa, maynejpichus chakisnin kasharqa, chaykunaman. 14Chay qori ninrisqa mesa urapi karqa tawantin esquinasnimpi; chayninta puraj ladoman k'aspista jusk'uracherqa, chaymanta oqharispa mesata apaykachanapaj. 15Chay k'aspistapis mesata apaykachanapajqa acacia maderamanta ruwarqa, jinaspataj qoriwan lluch'iykorqa. 16Imaschus mesapi kananku karqa, chay imastapis qori purumanta ruwarqa: Chuwasta, cucharasta, yurusninta, copasnintawan, chaypi yakuyasqa ofrendasta jap'inapaj. 17Bezaleelqa ruwallarqataj qori purumanta uj k'anchachinata martillowan takaspa: Jap'inanta, sayananta, copasninta, t'ika moqos jina chaykunanta, t'ikaman rijch'asqa puntasninta ima, chaytaj ujllapis kanman jina karqa. 18Puraj ladomanta sojta palqas llojserqa, chawpimantataj uj; ajinaqa sapa ladopi kinsa palqasniyojkama karqa. 19Sapa uj palqaqa karqa kinsa moqosniyoj almendra t'ika jina, t'ika moqoyoj phanchapacha. Ajina karqa sojtantin palqas. 20Chay k'anchachina uramantapacha almendra t'ika jina tawa copasniyoj karqa, moqosniyoj t'ika jina phancharishaj. 21Iskay palqasnimpa urasnimpi uj moqo karqa; jinallataj iskay kaj palqaspa urampi, kinsa kaj palqaspa urampipis. 22Chay moqosnin, palqasnin, jap'inasninwan ima ujlla karqa qori purumanta martillowan takasqa. 23Chaymantaqa qanchis k'anchachinasninta kikillantataj qorimanta ruwarqa, pábilo k'utunasninta, aceite jap'inasninta ima. 24K'anchachinata, tukuy imasnintawan ruwarqanku kinsa chunka kinsayoj kilos qori purumanta. 25Bezaleelqa ruwallarqataj incienso q'oshñichina altarta acacia maderamanta, puraj kantunmantaj chhikachajkama karqa. Sayt'unman karqa tawa chunka phishqayoj centimetrosniyoj, kinrayninman kikillantaj karqa, sayayninmantaj jisq'on chunka centimetrosniyoj karqa. Jinallataj sapa esquinampi wajrasman rijch'asqa kikinmanta ruwasqa karqa altarwan ujlla. 26Chaymantataj patanta qoriwan lluch'iykorqa tawantin kantusninta, wajrasninta imaqa; qoriwan muyuykucherqa jark'achata jina. 27Chay awakipasqa urasninmantaj k'askaracherqa qorimanta ruwasqa ninrista, ujnin esquinanman iskayta, ujnin esquinanmantaj iskayta. Chayninta k'aspista jusk'uracherqa, chaymanta oqharispa maymampis apanapaj. 28Chay k'aspistaqa ruwarqa acacia maderamanta, qoriwantaj lluch'iykorqa. 29Chaymantataj Bezaleel ruwarqa Diospaj t'aqanapaj jawina aceiteta. Jinallataj ruwarqa inciensotapis k'acha q'apayniyojta, imaynatachus perfumeta ruwajkuna ruwanku, ajinata.


text: 1Cayandi punzhayaupi tucui israel pagri amuguna, rucu mandaccunahuan Jesusta huachinauchun nisha pariu yuyarinaura. 2Chasna yuyarisha paihua maquita huatasha llactata mandac amu Pilatohuagma apanaura. 3Jesusta japichic Judasca paita huanchingaraushcata yachasha mana alita raushcani nisha yuyarisha chi quimsa chunga (30) cullquita israel pagrigunama, rucu mandaccunamas cutillata cutichigrira. 4Cutichiusha casna nira, Yapa jatun juchatami rashcani, ali runatami cangunama cungahua japichishcani. Nicpi paiguna randi ninaura, Ñáucanchitaga mana imaschan. Canllami yachangui. 5Chasna rimacta uyasha Diosta alabana huasi ucuma chi cullquita sáa tucsisha llucshisha risha huascahuan huatarisha huañurira. 6Chi amuguna Judas tucsishca cullquita japisha rimanacunaura, Cai cullquiga runata huanchinaunchun nisha pagashca mara, chiraicumi Diosta alabana huasibi churangahua nicpiga mana balinzhu. 7Paigunapura cuintanacusha pariu yuyarinaura chi cullquihuan shuc mangata ahuac runahua allpata randisha chibi caru llactamanda shamuc runaguna pambanauchun nisha. 8Chiraicumi chi pambaga Rahuai Pamba nishca an cunan urascama. 9Chasnamandami Dios rimashcata pasachic Jeremias ñaupa rimashcaga cunan pactarira: Quimsa chunga (30) cullquita japinaura, chi cullquiga israel runaguna rimashca tupulla mara. 10Dios ñucata rimashcacuintami chi cullquihuan mangagunata ahuac runahua allpata randiranaura, nisha Jeremias ñaupa quillcara. 11Jesus chi llactata mandac amu Pilatohua ñaupacpi shayaushcai amu paita tapura casna nisha, Can israelgunahua amuchangui. Tapucpi Jesus cutipasha nira, Indá, can nishcacuinta mani. 12Israel pagri amugunas rucu israel mandaccunandi paita caudsayachiupihuas Jesusca mana imatahuas ainirachu. 13Chasna mana rimasha chunlla aucpi mandac amu Pilato paita tapura, Manachu uyangui paiguna rimaushcata. 14Jesus shuc shimillahuas mana rimarachu. Chasna tucucpi Pilato pitan cai runaga nisha yuyarisha yapa manzharira. 15Caran huata israelgunahua jatun jista punzhai mandac amu Pilato shuc carcelbi tapariauc runata cacharic ara israel runaguna munashcata. 16Chi uraspi tucuiguna ricsishca shuc yapa piñac runa carcelbi tapashca tiyaura Barabas nishca. 17Pilato chibi auc ashca runa muntunda tapura, Maicandata ñuca cacharinata munanguichi. Barabastachu cacharisha, quishpichic Jesustachu cacharisha. 18Paiguna Jesusta piñashcamanda japisha apamushcataga Pilato ña alitami yachara. 19Chasnallata Pilato taripangahua tiyarinai aushcai paihua huarmi shuc shimita cachara casna nisha, Chi ali runataga imatas ama ranguichu, paimanda yapa manzhanayactata muscurani nira. 20Pagri amugunas, israelgunata rucu mandaccunahuas chi runagunata yuyachinaura casna rimanaunchun nisha, Barabasta cachari, Jesusta huanchi nisha caparingahua. 21Chasna tucucpi Pilato cuti tapura, Cai ishcai (2) runamanda maicandata ñuca cacharinata munanguichi. Tapucpi runaguna caparinaura, Barabasta cachari. 22Pilato cutillata tapura, Cai Cristo nishca Jesustaga ñuca imasata rasha nisha tapucpi cruspi huanchigri nisha tucuiguna caparinaura. 23Chasna caparinaupi Pilato cuti tapura, Imatata pai mana alita rashcaya. Paiguna astahuan maspas caparinaura, Cruspi huanchishca achun nisha. 24Pilatoga mana imatahuas ranata usharachu paiguna yapa caparicpi. Israelguna chasna lucucuinta caparishcata uyasha tucui runagunahua ñaupacpi paihua maquigunata maillarira ñuca mana culpayucchani nisha ricuchingahua. Chasna maillarisha paigunata nira, Cai ali runamanda mana culpayucchani, canguna ranata raichilla, nisha. 25Chasna maillarisha rimacpi chi runaguna cutipanaura, Cai runata huanchishcamanda caudsayuc tucungaraunchi ñucanchihuas ñucanchimanda miraigunahuas. 26Chita uyasha mandac amu Pilato chi Barabasta cacharira. Jesustaga libachisha paigunama cura cruspi huanchishca tucuchun nisha. 27Mandacpa sundaluguna Jesusta japisha amu Pilato mandasha tiyana jatun huasi ucuma apanaura. Chibi tucui sundalugunata liyú paihuacpi tandarinaura. 28Chasna Jesusta asisha pugllangahuaca paihua llachapata surcusha shuc mandac amuhua puca churarina llachapata churachinaura. 29Chihuasha casha huascata ahuasha paihua umaibi gurachinaura, chasnallatas paihua maquibi barata churasha amu bara man nisha asinaura. Chasna amutacuinta rasha paihua ñaupacpi cungurisha ninaura, Canda balichinchi, can israelgunata jatun mandac amu mangui nisha asinaura. 30Paihua ñahuibi tiucasha chi barallahuanda umaibi tiyác, tiyác huactanaura. 31Ñáa paita pugllashcahuasha chi amuhua llachapata llatanachisha, paihua quiquin llachapata churachisha cruspi huanchingahua apasha rinaura. 32Romano sundaluguna Jerusalen llactamanda llucshichisha risha, shuc Cirene llactamanda Simon nishca runata tupasha paitaga Jesuspa crusta marcachinaura. 33Risha Gólgota nishca urcuma pactanaura. Chiga Umatullu nishca urcu mara. 34Chibi pactasha jayac yacuhuan vinoibi chapusha ricuchinaura pai upichun nisha. Jesus randi chita camasha mana upirachu. 35Paita cruspi quilabashcahuasha chi sundaluguna paihua llachapata japinaura, maicanshi surtita charinga nisha camanaura Jesuspa capata apangahua. 36Chihuasha tiyarisha ricuusha pai imasnaishi huañunga nisha chapaunaura. 37Crus pundaibi paita imaraicuta huanchishca acta shuc tablaibi casna quillcasha churanaura: CAIGA ISRAELGUNAHUA JATUN AMU JESUSMI nisha. 38Paihuan pariu ishcai (2) shuhuac runagunatas cruspi quilabashca aunaura, shucca Jesuspa ali maqui partima, shucca paihua lluqui maqui partima. 39Chi mayanda puriuc runaguna umata cuyuchisha Jesusta pugllasha asinaura 40casna nisha, Canga Diosta alabana huasita urmachisha quimsa (3) punzhaibi cuti shayachishallami nisha rimarangui. Can chasna ranata ushac ashaga cunan can quiquinllata quishpiri. Can Diospa churi ashaga crusmanda uraicui nisha asinaura. 41Israel pagri amugunahuas, israelgunata mandac rucugunandi fariseogunandi paita pugllasha asinaura casna nisha, 42Pai shuccunatas quishpichira randi pai quiquinllata quishpirinataga mana ushanzhu. Israelgunahua amu ashaga chi crusmanda uraicuchun ñucanchi paita quiringahuaya nisha asinaura. 43Paiga Diospa churi mani nishami Diosta yuyarishalla puriura. Dios paita llaquishaga cunanllatami paitaga quishpichinma nisha asinaura. 44Chi Jesushuan pariu cruspi auc shuhuac runagunahuas paita asinaura. 45Ñáa chaupi punzhamanda las trescama tucui partibi ansayara. 46Chi uraspi Jesus sinzhi shimihuan caparira,|i Elí, Elí, lema sabactani|d. Chitaga runa shimibi, Ñáuca Dioslla, ñuca Dioslla, imangahuata ñucata jichuhuangui nin. 47Maican chibi tiyaucuna chita uyasha, Dios rimashcata pasachic ñaupa causac Eliastachu cayaun ninaura. 48Jesus chasna caparicta uyasha shuc sundalu putucuintata japisha jayac vino yacuibi barasha chuparicpi caspi pundaibi huatasha Jesusta upichishun nisha ricuchinaura. 49Shuccuna paita ninaura, Saqui, Elias paita quishpichingahua shamungarauta ricushun ninaura. 50Chihuasha Jesus cuti sinzhita caparisha huañura. 51Jesus huañushca ratullai Diosta alabana huasibi huarcuriac llachapa chaupi chaupibi sháca liquirira jahuamanda allpama pasacta. Chasnallatas allpahuas cuyurira, rumigunahuas partirinaura. 52Huañushcata pambashca juctugunas pascarinaura. Chasna tucucpi ashca Diosta cadsuc huañushcaguna cuti causarinaura. 53Jesus causarishcahuasha chi pambashca juctumanda llucshic runaguna Jerusalen llactama cuti yaicunaura. Paigunataga ashca runagunami ricunaura. 54Chi sundalugunata mandacca paihuan tiyaucunandi tucui tucushcata ricusha yapa manzharisha, Sirtupachami cai runaga Diospa Churimashca ninaura. 55Ashca huarmiguna carumanda tucuita ricuunaura. Paiguna Jesusta Galileamanda catimushca asha paita yanapanaura. 56Shucca Magdalenamanda Maria mara, shucca Jacobohua chanda Josehua mama Mariahuas, shucca Zebedeoba churigunahua mamahuas aushca ara. 57Mas chishiyaupi shuc cullquiyuc runa shamura Jose nishca, Arimateamanda runa mara, paihuas Jesusta catic runa mara. 58Paiga amu Pilatohuagma risha huañuc Jesuspa aichata tapura. Tapucpi amu Pilato Jose apachun nisha sundalugunata mandara. 59Jose chita apasha mushuc llachapahuan pillusha paihua quiquin pambana juctu ucui churagrira. Chi pambana juctuga rumi ucuibi allashca mara mushuc juctu. Shuc jatun rumihuan chi juctuta tapashcahuasha huasita rira. 61Chasnallata tiyanaura Magdalenamanda Maria, shuc Mariahuas chi pambashca juctu ñahuipura tiyanaura. 62Cayandi punzha israel samana punzha tucucpi israel pagri amugunas fariseogunahuanbas mandac amu Pilatohuagma rinaura. 63Chima pactasha casna ninaura, Amu, cunan yuyarinchi chi umachic runa chara causaushallata nira, ñuca quimsa (3) punzhaibi causarishami nisha. 64Chasna acpi chi pambashca juctuta quimsa punzhagama cuirachingui, pai japishcaguna tuta shamusha paihua aichata ama shuhuanauchun. Paiguna shuhuashaga runagunata umangaunami Jesus ña huañushcamanda cuti causarishcami nisha. Paiguna chasna rimasha llullacpiga Jesus mas balirishca tucunga. 65Chasna ninaupi amu Pilato paigunata nira, Sundalugunata apaichi, chi pambashca juctuta alita cuiranauchun nira. 66Chita uyasha chi pambashcaibi risha, ama pihuas shuhuangahua pascachun nisha chi rumita alita huatanaura. Chasnallata maican sundalugunata saquichinaura chita alita cuiraichi nisha.


text: 1Tukuy-atiyniyoq Señor Diosmi rimaykuwaspa niwarqan: 2Tukuy-atiyniyoq Señor Diosmi nin: Sionmantan sinchitapuni sienteni, rawrashaq sonqoywanmi chay llaqtamanta sienteni. 3Sionmanmi kutipusaq, hinaspan Jerusalén ukhupi tiyasaq. Hinan Jerusalenqa “Cheqaq kaqpa kanan Llaqta” nisqa kanqa, Ñoqa Tukuy-atiyniyoq Señor Diospa orqoypas “Ch'uya Orqo” nisqan kanqa. 4Tukuy-atiyniyoq Señor Diosmi nin: Jerusalén plazakunapiqa tiyaykunqakuraqmi tawna hap'intin askhallaña watayoq machu qharikunapas paya warmikunapas. 5Qhari wawakunan, warmi wawakunan llaqta callekunaman hunt'aykunqa, hinaspan chaykunapi pukllanqaku. 6Tukuy-atiyniyoq Señor Diosmi nin: Chay p'unchaykunapin llaqtaymanta puchuq runakunapaq kaykunaqa musphanapaq kanqa, ñoqapaqmi ichaqa mana utirayanapaqchu kanqa. Ñoqa Tukuy-atiyniyoq Señor Diosmi chayta nini. 7Tukuy-atiyniyoq Señor Diosmi nin: llaqtaytan qespichimusaq inti lloqsimuy lado suyumanta, inti haykuy lado suyumantawan. 8Hinaspan paykunata pusamusaq, chaymi Jerusalén ukhupi tiyanqaku. Paykunan llaqtay kanqaku, ñoqataq Diosninku kasaq, hunt'aspan chaninchaspan paykunata kamachisaq, nispa. 9Tukuy-atiyniyoq Señor Diosmi nin: Yupaychana wasiyta teqsichayta qallarisqa p'unchaykunapin profetakuna llaqtaman rimaykurqan, kunanpas qankunaqa kaq simillatataqmi uyarishankichis, chayrayku kallpachakuychis. 10Manaraq teqsichayta qallarishaqtinkun runamanpas uywamanpas mana imatapas qorqankuchu. Awqaq manchachisqanmi mana thak-kay karqanchu, haykuq runapaqpas, lloqsiq runapaqpas, ñoqa llapan runakunata awqanachisqayrayku. 11Kunanqa kay llaqtamanta puchuq runakunataqa manan ñawpa p'unchaykuna hinachu rikusaq. Ñoqa Tukuy-atiyniyoq Señor Diosmi chayta nini. 12Muhuta tarpunapaqmi allin p'unchaykuna kanqa, uvas chakrakunapas rurunqan, hallp'apas ruruchinqan, hanaqmantapas paramunqan. Kay llaqtamanta puchuq runakunamantaqmi tukuy kaykunata hap'inankupaq qosaq. 13Yaw, Judá runakuna, Israel runakuna, imaynan suyukuna ukhupi ñakasqa karqankichis, ahinatan kunan qespichisqaykichis, chaymi hukkunapaq samincha kankichis. Chayrayku, ama manchapakuychischu, aswanpas kallpachakuychis. 14Tukuy-atiyniyoq Señor Diosmi nin: Ñawpa taytaykichis k'arakta phiñachiwaqtinmi, mana khuyapayaspa qankunata mana allin ruwayta yuyaykurqani. Ñoqa Tukuy-atiyniyoq Señor Diosmi chayta nini. 15Kunanmi ichaqa Jerusalenpaqpas Judá suyupaqpas allinkaqta ruwayta yuyaykuni. Chayrayku ama manchapakuychischu. 16Kaykunatan ruwanaykichispuniqa: Sapanka runa-masiykichiswan cheqaqkaqta rimaychis, juzganaykichiskunapi chaninninpi juzgaychis, juzganaykichiskunapi chaninchaychis sumaqta kawsachinapaq. 17Ama mana allinkaqta ruwanakunaykichispaqqa sonqoykichispi yuyaykuychischu, amallataq llulla juramentotapas ruwaychischu, tukuy chaykunataqa cheqnikunin, nispa. 18Tukuy-atiyniyoq Señor Diosmi huktawan niwarqan: 19Judá runakunapaqqa tawakaq killa ayunopas, phisqakaq killa ayunopas, qanchiskaq killa ayunopas, chunkakaq killa ayunopas q'ochukuymanmi, kusikuymanmi, kusikuy fiestakunamanmi tukupunqa. ¡Munakuychis cheqaq-kaytapas thak-kaytapas! nispa. 20Tukuy-atiyniyoq Señor Diosmi nillawarqantaq: Jerusalenmanqa hamunqaraqmi askha llaqta runakuna, hatuchaq llaqtakunapi tiyaqkunapas. 21Hinan huk llaqtapi tiyaqkunapas hukkaq llaqtaman rispa ninqaku: Haku Señor Diosmanta mañakamuq, Tukuy-atiyniyoq Señor Diosta yupaychamuq. ¡Ñoqapas risaqmi! nispa. 22Chaymi askha llaqtakuna atiyniyoq hatun suyukunapas Jerusalenman hamunqaku ñoqa Tukuy-atiyniyoq Señor Diosta yupaychawanankupaq mañakamuwanankupaqwan. 23Chay p'unchaykunapin suyukunapi kaq imaymana rimay rimaqkunamanta chunka runa huk judío runata capanmanta qaqata hap'iykuspa ninqa: Ñoqaykun uyariyku qankunawan Dios kashasqanta, chayrayku pusakapuwayku, nispanku.


text: 1Kunantaq ichaqa ñoqamanta asikunku, ñoqamantapas aswan waynakunaraq, taytankutapas manapunin munarqanichu uywa michiq alqokunawan kanallantapas. 2¿Imapaqtaq paykunaq kallpanri serviwanman karqan? Paykunaqa sayk'usqa runakunañan karqanku. 3Yarqaymanta pisipaymantawan machuyasqa, tutapas ch'inneqpa ch'usaqninpin ch'aki saphikunallataña q'awtirqanku. 4Ch'aphra-ch'aphrakunamantan p'osqo qorakunata pallakurqanku, retamaq saphintawanpas mikhurqanku. 5Runamasinpa qarqosqankunan karqanku, suwata hina qaparkachakuspa qatiykachasqakunan karqanku. 6Ch'aki mayuq k'aktunkunapin tiyarqanku, qaqa-qaqapin pampa t'oqokunapin tiyarqanku. 7Ch'aphra-ch'aphrakunapin qaparkachaspa purirqanku, chaykunaq pachanmanmi suchuykurqanku. 8Mana valeq runakuna, mana taytayoq q'aqa runakuna, suyunkumantapas qarqosqa mana serviq runakuna. 9Kunantaq ichaqa chaykunaq wawankuna asipayawanku, ñoqamanta rimaspan imaymana rimayman wasapachinku. 10Millakuwaspankun ñoqamanta karunchakunku, uyaypiraqmi thoqaykuwanku. 11Diospa kay hina k'umuchisqanña kashaqtiymi ima munasqankuta ruwawanku. 12Qayllaymanmi askhallaña huñurqakamunku, hinaspan qhepaman kutichiwanku, kumpaytapuni munawaspan phawaykuwanku. 13Ñanniytan wisq'arqowanku, askha llakikunawanmi ñit'iykuwanku, manataqmi pillapas yanapaykuwanchu. 14Perqaq hatun q'asantan hunt'aykamuwanku, mancharikuytaraqmi phawaykamuwanku. 15Llaksakuymi ñoqataqa chiriyarqachipuwan, respetasqa-kayniypas wayra hinan pasakapun, kaqniyoq kayniypas phuyu hinan ch'usaqyarqapun. 16Manañan kawsayta atiniñachu, llakikuymi ñoqataqa ñit'iykapushawanña. 17Nanaymi tulluykunamanña haykurqapun, tutakunapas sinchitapunin ch'akakakawan. 18Diosmi much'uymanta kallpawan hap'irqowan, mat'i kunkayoq p'acha hinan mat'irqowan. 19T'uru-t'urumanmi chanqaykuwan, ñut'u hallp'a hinan, uspha hinan kapuni. 20Diosníy, waqyakamuqtiypas manan uyariwankichu, qayllaykamuykiña chaypas yanqallan qhawarimuwanki. 21Ñoqapaqqa awqa sonqo runa hinan tukupunki, llapan kallpaykiwanmi qatiykachawanki. 22Hap'iykuspan wayrawan apachiyta yuyaykuwanki, manchay tutuka hatun wayrawanmi chhaphchichiwanki. 23Allintan yachakuni wañuyman qatiwashasqaykita llapan runapaq waqaychasqa cheqasman. 24Sasachaypi rikukuspa ñak'ariq runa yanapayta waqyakuqtinqa, manan pipas aswan hatun llakiwan yapaykunchu. 25Ñoqari, ¿manachu muchuqmantapas waqarqani? Ñoqari, ¿manachu pisichikuqtapas khuyapayarqani? 26Ñoqaqa kusikuytan suyakurqani, mana allin-kaytaq chayamuwan. K'anchaytan suyakurqani, laqhayaqtaq aypamuwan. 27Sonqoypas mana thaniykuspan phataqeshawan, llaki phutiy p'unchayllañan suyashawan. 28Khuyaytan yanayaykapushani intiq k'anchaynintapas mana rikuspa, llapa runaq qayllanpin yanapaytapas mañakuni. 29Chacal animalkuna hinaraqmi aullakushani, suri animalkuna hinaraqmi qaparishani. 30Aycha qaraypas yanayaykapuspan t'akarikapushan, tulluykunapas fiebrewanmi ruphapakushan. 31Qenaypas waqay-waqaytañan tocapushan, arpaypas llakiy-llakiytañan waqapushan.


text: 1Chaymi Davidqa yuyaykurqan: Kaypin Señor Diospa wasinqa kanqa, kayllapitaq Israel runakunaq sacrificio ruphachinan altarpas kanqa, nispa. 2Chaymantataq Davidqa kamachikurqan Israel suyupi tiyaq wak llaqtayoq runakuna huñukunanpaq, hinaspa paykunamanta akllarqan rumi thupaqkunata Diospa wasinta sayarichinapaq rumikunata wakichinankupaq. 3Hinallataq askha fierrota qorqan punkukunapaq clavokunata hap'iqkunatawan ruwananpaq, qollarqantaq ancha askha bronceta mana pesay atiytaraq, 4askha cedro kurkukunatapas mana yupay atiytaraq. Chay cedro kurkukunataqa Sidón runakuna Tiro runakunapiwanmi askhata Davidman aparqanku. 5Davidmi yuyaykurqan: Salomón churiyqa warmallaraqmi, manataq ima ruwaytapas yachanraqchu, Señor Diospaq wasi sayarichinantaq ichaqa ancha musphana mentasqa kanqa, llapan kay pacha suyukunaq yachasqan. Chay hinaqa, wakichipushasaqña wasi sayarichinanpaq, nispa. Chaymi Davidqa manaraq wañukapushaspa ancha askhataña wasi sayarichinapaq wakichirqan. 6Chaymantataq Davidqa churin Salomonta waqyachispa Israelpa Diosnin Señorpaq wasita sayarichinanta kamachirqan: 7–Churilláy, sonqoypin yuyaykurqani Diosninchis Señor Diosta hatunchanapaq wasita ruwapuyta, 8ichaqa Señor Diosmi niwarqan: Qanqa askha runatan wañuchirqanki, hatun maqanakuykunapitaq maqanakurqankipas. Manan ñoqapaq wasita ruwapuwankimanchu, ñawpaqeypi kay pachapi askha runata wañuchisqaykirayku. 9Aswanpas huk churiykin nacenqa, paymi kanqa llamp'u runa. Ñoqan muyuriqpi llapan awqankunamanta waqaychaspa sumaqta kawsachisaq, chaymi sutinpas Salomón kanqa, Israel suyumantaq qosaq sumaq kawsayta, llamp'u kawsayta Salomón wañukapunankama. 10Paymi ñoqapaq wasita ruwapuwanqa. Paymi ñoqaq churiy kanqa, ñoqataq paypa taytan kasaq. Israel suyupitaq paypas mirayninpas kamachikushallanqapuni, nispa. 11Chay hinaqa, churilláy, Diosninchis Señor Dios qanwan kachun. Paymi nisqanman hina kallpachasunki paypaq wasita ruwanaykipaq. 12Señor Dios munachun yachayniyoq allin yuyayniyoq kanaykita, Israel suyuta kamachishaspayki Diosniyki Señor Diospa kamachikuy siminta hunt'anaykipaq. 13Tukuypi allin kanaykipaqqa makilla qhaway Señor Diospa kamachikuyninkunata unanchayninkunata hunt'anaykipaq, chaykunatan payqa Israelpaq Moisesman qomusqa. ¡Kallpachakuy! Ama pisi kallpayaychu, ama manchakuychu, amataq musphaypaschu. 14Ñoqaqa anchata kallpachakuspaymi Señor Diospa wasinpaq wakichirqani kinsa waranqaq waranqan tawa pachak waranqa kilo qorita, kinsa chunka tawayoq waranqaq waranqan kilo qolqeta, broncetapas fierrotapas mana pesay atiyta, hinallataq rumitapas, kurkutapas. Chaymanñachá qan yapaykunki. 15Askhan llank'aqniykikunapas kanqaku, rumi thupaqkuna, wasi perqaqkuna, k'ullu llaqllaqkuna, hinallataq tukuy llank'ay yachaq askha runakunapas. 16Askhan kashan qoripas qolqepas broncepas fierropas. Llank'allayña, Señor Diostaq qanwan kachun, nispa. 17Hinaspataq Davidqa Israel suyupi llapan umallikunata kamachirqan Salomón churinta yanapanankupaq: 18Qankunawanmi Diosninchis Señor Dios kashan, paymi thak kawsayta suyuntinpi qorqasunkichis. Señor Diosmi kay suyupi tiyaq runakunata hap'ichiwarqan, chaymi kay suyutaqa Señor Dios munaychakun Israel llaqtanpas munaychakullantaq. 19Chay hinaqa, tukuy sonqo tukuy alma Diosniykichis Señor Diosta maskhaychis. Llank'aychis, Señor Diospa wasinta sayarichiychis, Señor Diospa rimanakuynin arcata, Diospaq t'aqasqa serviciokunatawan apaspa chayman churanaykichispaq. Chay wasin kanqa Señor Diosta hatunchanapaq, nispa.